Инвестиция шартномаси Ҳукумат билан қандай тузилади | NORMA.UZ\nЎзбекистон Республикаси Ҳукумати билан чет эллик инвестор ўртасида инвестиция шартномаларини тузиш, ўзгартириш киритиш, тугатиш ва амалга ошириш тартиби тўғрисидаги низом қабул қилинди (30.04.2020 йилдаги 264-сон ВМҚга қаранг).\nҲукумат билан инвестиция шартномалари, шу жумладан қонун ҳужжатларида белгиланганидан ташқари қўшимча кафолатлар ва қўллаб-қувватлаш чоралари (имтиёзлар ва преференциялар) бериш учун ҳам тузилади. Булар ҳукумат томонидан бериладиган кафолатлар, махсус божхона, солиқ ва тўлов режимлари, лойиҳаларни амалга оширишда кўмаклашиш, инвестиция дастурига киритиш ва бошқалардан иборатдир. Бироқ инвесторга бозорда устун мавқени яратувчи мутлақ ҳуқуқлар берилиши мумкин эмас.\nБунда чет эллик субъектларга кафолатлар ва қўллаб-қувватлаш чоралари:\nбарқарор иқтисодий ўсишни, мамлакат иқтисодиётининг илғор технологик ўзгаришини таъминловчи устувор тармоқларга;\nреспубликанинг экспорт салоҳиятини мустаҳкамлаш ва кенгайтиришни, уни жаҳон хўжалик алоқаларига интеграциялашни таъминловчи устувор лойиҳаларга инвестиция киритишда ҳар бир аниқ ҳолатда берилади.\nБу – муҳим! Солиқлар, божхона тўловлари ва бошқа мажбурий тўловлар бўйича қўшимча имтиёзлар чет эллик инвесторлар томонидан ташкил этилган чет эллик инвестициялар иштирокидаги корхоналарга фақат аниқ белгиланган муддатга берилади ва муддатсиз бўлиши мумкин эмас.\nИнвестиция шартномаси, шунингдек унга ўзгартиришлар ва қўшимчалар ёзма шаклда тузилади. Иккала ҳолатда ҳам тартиб-таомил бир хил бўлади. Шартномани Ҳукумат номидан Инвестициялар ва ташқи савдо вазирлиги имзолайди. Бундай шартномани тузиш бўйича таклиф билан ташаббус кўрсатиш чет эллик инвестор томонидан мустақил равишда ёки давлат бошқаруви органлари, хўжалик бирлашмалари, маҳаллий ижро этувчи ҳокимият органлари ёхуд хўжалик юритувчи субъектлар билан биргаликда белгиланган тартибда амалга оширилади. Бунинг учун Инвестициялар ва ташқи савдо вазирлиги ёки Хорижий инвестицияларни жалб этиш агентлигига қуйидагилар топширилади:\nинвестиция шартномаси тузишнинг мақсади, инвестиция фаолияти объектига инвестиция киритиш ҳамда инвестиция лойиҳаларини амалга ошириш юзасидан мавжуд тажрибаси (мавжуд бўлган тақдирда) тўғрисидаги маълумотларни кўрсатган ҳолда ариза;\nтасдиқланган намунавий шаклдаги инвестиция шартномаси лойиҳаси;\nваколатли органларда экспертизадан ўтказилган техник-иқтисодий асослаш (техник-иқтисодий ҳисоблаш) асосида бажарилган лойиҳа бизнес-режаси (зарурат бўлганда).\nАдлия вазирлиги, Молия вазирлиги ва Иқтисодий тараққиёт ва камбағалликни қисқартириш вазирлиги, ДБҚ ва ДСҚ томонидан ўз ваколатлари доирасида хулосалар берилади.\nШартнома лойиҳаси ва бошқа материаллар олинган кундан бошлаб 15 кун мобайнида кўриб чиқилади. Қўшимча ўрганиш, текшириш ёки бошқа чора-тадбирлар кўриш талаб этилган ҳолларда, муддат бир ойга узайтирилиши мумкин. Бу ҳақда инвесторга ёзма равишда хабар қилинади.\nБарча ваколатли органлар билан келишилганидан сўнг инвестиция шартномаси Вазирлар Маҳкамасига киритилади, у ерда шартнома кўриб чиқилади ва маъқулланади ёки эътирозлар бўлган тақдирда қайта ишлаш учун қайтарилади. Маъқулланган инвестиция шартномаси Инвестициялар ва ташқи савдо вазирлиги томонидан имзоланади, бундан кейин идора шартномани тасдиқлаш тўғрисидаги ҳукумат қарори лойиҳасини тайёрлайди ва Вазирлар Маҳкамасига киритади. Шартнома уни тасдиқлаш тўғрисидаги қарор қабул қилинган санадан бошлаб ёки унда белгиланган муддатда кучга киради.\nИнвестициялар ва ташқи савдо вазирлиги шартнома бўйича мажбуриятларнинг бажарилиши мониторингини олиб боради. Чет эллик инвестор шартномада белгиланган тартибда ва муддатларда ҳисоботлар тақдим этади.\nҚўшимча кафолатлар ва қўллаб-қувватлаш чораларининг (имтиёзлар ва преференцияларнинг) амал қилиш муддати инвестиция шартномасининг амал қилиш муддати тугаши билан тўхтатилади ёки шартномада назарда тутилган тартибда бундай муддат тугашидан аввал тўхтатилиши мумкин.\nЮқорида баён этилган тартиб 10 млн АҚШ долларидан кўп бўлмаган эквивалентда чет эл инвестицияси улуши бўлган лойиҳаларни амалга оширишда ҳудудий ҳокимият органлари билан тузиладиган инвестиция шартномаларига татбиқ этилмайди.\nДенов тумани инфратузилмасини яхшилашга 50 млрд сўм ажратилади\nКамбағалликни қисқартиришга 100 млрд сўм йўналтирилади\nИжтимоий-иқтисодий ислоҳотлар акселератори ташкил этилди


Kun.uz сайтида 7 сентябрь куни «Оқдарё туманида давлат хизматчилари иш жойида пичоқлаб кетилди» сарлавҳали суриштирув эълон қилинганди.\nУнда Оқдарё туман ҳокимиятининг қишлоқ хўжалик бўлимига тегишли бинода бир киши уч кишига пичоқ билан турли даражадаги жароҳат етказгани хабар қилинган.\n8 сентябрь куни соат 12:40да сайтда Самарқанд вилоят ИИБнинг бу воқеа юзасидан расмий баёноти эълон қилинди. Бу баёнотда воқеалар «Агробанк» биносида содир бўлгани айтилган, аммо аслида воқеа туман ҳокимлигининг қишлоқ хўжалик бўлимига тегишли бинода содир бўлган.\nШу сабаб «Агробанк» Самарқанд вилоят бошқармаси Kun.uz сайтига расмий баёнот билан мурожаат қилди.\n«...сиз томонингиздан 2019 йил 8 сентябрь куни соат 12:40да интернет тармоғига жойлаштирилган вилоят ИИБ расмий баёнотида ушбу ҳодисалар «Агробанк»нинг Оқдарё филиалида содир бўлган деб ёзилган. Ваҳоланки, ушбу воқеа Оқдарё туманининг қишлоқ ва сув хўжалиги бўлимига қарашли бинода содир бўлган.\nУшбу нотўғри маълумот «Агробанк» имижига салбий таъсир кўрсатишини инобатга олиб, ҳамда мижозлар банкка ишончини йўқотмаслиги учун воқеа ҳодисаларни қайтадан тўғри ёритилишини сўраймиз», — дейилади баёнотда.\nСамарқанд вилоят ИИБ расмий баёнотида, шунингдек, ҳужум қилган шахс бинода фаолият юритаётган ИИБ ходими томонидан қўлга олингани айтилади, аммо воқеа гувоҳларининг айтишларича, улар ИИБ ходимини бошқа ердан чақириб келишган.\n09:08 / 24.06.2020\nШаҳрихонда юз берган пичоқбозлик ҳолати бўйича жиноят иши қўзғатилди\n08:19 / 09.06.2020\n08:40 / 06.06.2020\nШайхонтоҳур туманида содир бўлган пичоқбозлик ҳолати бўйича расмий маълумот берилди


Инфрақизил камера: тунда суратга оладиган смартфон...\nТунда сурат ва видеоларга олиш учун инфрақизил нурли камера билан жиҳозланган «OUKITEL WP7» ҳимояланган смартфони тақдим этилди. «Igeekphone» маълумотига кўра, янги телефон жорий йилнинг 12 июнидан сотувга чиқарилиши кутилмоқда.\n«OUKITEL WP7»нинг нархи — 299,99 доллар. Бу рақобатбардош ва жозибали нарх сифатида эътироф этилмоқда. Қайд этилишича, смартфон асосан Европа, Япония, Америка ва Россияда «AliExpress» ҳамда «OUKITEL» расмий дўконларига чиқарилади.\nСмартфоннинг янги имкониятлари\n«OUKITEL WP7» камераси сезиларли ўзгаришлар асосида оптималлаштирилган. Яъни у ҳатто қоронғида ҳам ёруғликсиз аниқ суратга олиш учун инфрақизил тунги кўриш технологиясини қўллаб-қувватлайди. Бу, масалан, саёҳатчилар, сураткашлар, умуман, қизиқувчиларга тунда ҳам бир-биридан ажойиб манзараларни тарихга муҳрлаш имкониятини беради.\nСмартфон ўзига хос тарзда суратга олиш имконини берувчи учта — Sony 48 MP асосий камера, 16 MP олд камера ва 2 MP узунликдаги камера билан жиҳозланган. Бу ҳар қандай фотосуратнинг гўзал бўлишини таъминлайди.\nUVC стерлизация ва ультрачироқли фонар\n«OUKITEL WP7»нинг UVC стерлизацияга эгалиги ҳар томонлама фойдали восита сифатида қаралмоқда. Таъкидланишича, бундай восита ҳозирги COVID-19 пандемияси даврида ҳар бир оила аъзосининг янада соғлом ва хавфсиз бўлиши учун энг яхши танловдир.\nТелефоннинг SOS режимига эга ультрачироқли фонари фойдаланувчи эҳтиёжларига хизмат қилади. Уни ўрнатиш ҳам жуда осон. Бунинг учун шунчаки фонарни магнит металлга яқинроқ олиб келишнинг ўзи кифоя. Кейин улар ўзаро бирлашади.\nСмартфон юқори даражадаги чангга чидамли ва ўзига сув юқтирмайди. Бунга қўшимча равишда у совуқ ёки иссиқ ҳароратда ҳам ишлайверади.\n8000 mAh сиғимли аккумулятор билан эса смартфонни узоқ вақт, ўчиб қолишидан қўрқмасдан ишлатиш мумкин.\nсмартфон OUKITEL OUKITEL WP7 инфрақизил нур тунги фото\nТехнология Кеча, 09:40\nТехнология 03/07, 13:17


Қирғизистон жануби бир ойдан бери газсиз яшаяпти. “Газпром” ҳеч қаерга шошмаяпти - Фарғона.Ру ахборот агентлиги\n00:43 msk, 14 Июль 2020\nҚирғизистон жануби бир ойдан бери газсиз яшаяпти. “Газпром” ҳеч қаерга шошмаяпти\n18.05.2014 11:23 msk\nЖанубий Қирғизистон бир ойдан бери табиий газсиз яшаяпти. Россиянинг “Газпром” компанияси 10 апрель куни “Қирғизгаз” очиқ акциядорлик жамиятини сотиб олгани сабабли Ўзбекистон жорий йилнинг 14 апрель куни қўшни мамлакатга газ етказиб беришни тўхтатиб қўйди.\nЎзбекистон билан газ етказиб бериш тўғрисидаги битим муддати 2014 йил 15 апрелигача эди. Ҳужжатда агар ҳаридор етказиб берилаётган ёқилғи учун ўз вақтида пулини тўлаётган ва олишдан бош тортмаётган бўлса, битим автоматик тарзда узайтирилиши қайд этилган. Қирғизистоннинг Ўзбекистон олдида қарзи йўқ. Бироқ икки томонлама қоидаларга кўра, тақсимловчи компаниянинг эгаси ўзгарадиган бўлса, Ўзбекистон бир томонлама тартибда газ етказиб беришни тўхтатиш ҳуқуқига эга.\nҚирғизистон ҳукумати газ етказиб бериш тўхтатиб қўйилгани муносабати билан Ўзбекистон Республикаси Вазирлар маҳкамасига бир неча маротаба мурожаат қилди, аммо жавоб олгани йўқ. Ўзбекистон ҳозирча ҳеч қандай изоҳ бераётгани йўқ. “Газпром” ҳам ҳозирча расмий Тошкентни газ етказиб беришни қайта тиклашга кўндира олмади.\nҚирғизистон бош вазири Жўўмарт Ўторбаев маҳаллий телеканалларга интервьюда россияликлар ҳозирча республика жанубини газ таъминоти масаласида ҳеч нарсага эриша олгани йўқлигини қайд этди:\n“Шу чоққача расмий жавоб олганимиз йўқ. Шахсан ўзим Ўзекистон ҳукуматига газ таъминотини қайта тиклашларини сўраб хат ёздим. Жавоб йўқ. Бу ерда турли фаразлар билдирилмоқда. “Газпром” компанияси “Қирғизгаз”ни сотиб олди ва энди газ таъминоти учун жавоб бериши керак. Аммо қайд этиб ўтганимдек, ҳатто “Газпром” каби гигант ҳам бу масаланинг ечимини топа олмаяпти. Бошқача қилиб айтганда, биз ҳатто уларнинг таъсири ёрдамида ҳам жавоб олишга эриша олмадик”, - деди Жўўмарт Ўторбаев.\nБош вазир Жўўмарт Ўторбаев 29 апрель куни Москвага бориб “Газпром” ОАЖ раиси Алексей Миллер билан учрашди. Ўшанда Миллер “Газпром” Қирғиз Республикасини тўхтовсиз газ билан таъминлаш бўйича ишончли ҳамкори бўлиб қолади, дея таъкидлаган ҳамда “тўлиқ масъулиятни” ўз бўйнига олганди.\nБироқ қирғиз газ-транспорт тизимининг “Газпром” ОАЖ томонидан хусусийлаштириш жараёни 2014 йилнинг охирига бориб тугайди. “Қирғизгаз” ОАЖ бош директори Турғунбек Қулмурзаевнинг айтишича, газ-транспорт активларининг “Газпром”га ўтказиш жараёни кўп вақт талаб қилади. “Тез кунлар ичида “Газпром” янги компаниянинг низомини тузишни ниҳоясига етказади. Шундан сўнг барча объектларни рўйхатдан ўтказиш учун вақт керак бўлади”, - дея қўшиб қўйди Қулмурзаев.\n“Қирғизгаз” матбуот хизмати Риспек Арунов 15 май куни “Фарғона” агентлигига маълум қилишича, Ўзбекистон билан газ таъминотини қайта тиклашга қаратилган музокаралар ҳозирча натижа бергани йўқ.\n“Ҳозирча ҳеч қанақа янгиликлар йўқ, ўзбекистонлик ҳамкасбларимиз ҳатто ҳукумат томонидан юборилган расмий сўровномаларга ҳам жавоб бермаяпти, улар билан музокараларимиз ҳам натижасиз қолмоқда. Эслатиб ўтамиз, музокараларга Газпром ҳам қўшилган, аммо ҳозирча фақат оғзаки равишда. Барча ҳужжатлар имзоланмагунига қадар улар ёзма мурожаат қила олмайдилар”, - деди Арунов.\nАруновга кўра, ҳозир нафақат мамлакат жанубига газ етказиб берилиши қачон қайта тикланиши номаълум, балки “Қирғизгаз”нинг Россия компаниясига қачон ўтказилиши муддати ҳам номаълум қолмоқда.\nЭкспертларнинг тахмин қилишича, газ бериш тўхтатилишининг ортида катта сиёсий ўйинлар турган бўлиши мумкин. Иқтисодчи Жумақадир Акенеевга кўра, ҳукумат воқеалар шу тарзда ривожланишини олдиндан кўра билиш лозим эди:\n“Бу ерда Қирғиз Республикаси ҳукумати ва “Қирғизгаз” раҳбарияти катта хатога йўл қўйди. Бу ҳолатнинг олдини олиб, Ўзбекистон билан олдиндан битим тузиб олиш керак эди. Битимнинг амал қилиш муддати 15 апрель куни тугайди. Аммо улар мулкни “Газпром”га ўтказиш 1-2 ойга чўзилишини ҳисобга олишлари керак эди. “Газпром” юридик жиҳатдан Қирғизистон газ таъминоти хўжалигининг эгаси бўлсада, мулкни ўтказиш-қабул қилиш процесси чўзилиб кетишини эътиборга олиш керак эди”, - дейди Акенеев.\nҚР президенти Алмазбек Атамбаев Жалолобод вилоятида 2 май куни мамлакат шимолини жанубий вилоятлар билан боғлайдиган муқобил автомобиль йўли қурилиши очилиши маросимида “Газпром” мамлакат жанубига газ етказиб беришни қандай тиклаш ҳақида бош қотираяпти, деб билдирди.\n“Биз қўшниларимизни ҳурмат қиламиз. Аммо қўшниларимиз газ етказиб бериш масалаларини чегараолди масалалари билан боғлашлари тўғри эмас. Нега сўнгги 23 йил давомида бу масалалар ҳал этилмади? Ҳар йили қишда биз қўшниларимиздан газ сўрашга мажбурмиз. Бундан кейин бизда бунақа муаммо бўлмайди, деб умид қиламан”, - деганди Атамбаев.\nҲозирча жануб аҳолиси қўлдан келганича кўникишга ҳаракат қиляпти. Ўзига тўқ оилалар ошхонага бориб овқатланяпти.\n“Фарғона” мухбири ўшликлар қандай овқат тайёрлаётганларини ўрганди.\nСолиева кўчасидаги кўпқаватли 48 уйда истиқомат қилаётганлар ҳар куни овқат тайёрлашда бир-бирларига ёрдам бериб келяпти. Шу уйда яшайдиган Қадиргул Қарипаевага кўра, улар учун бу ўзига хос анъанага айланиб қолди:\n“Бир ойдан бери ҳамма қўшнилар кечқурун соат бешдан бошлаб уйимиз ёнида тошлардан ясалган қўлбола ўчоқларда навбати билан овқат тайёрлаймиз. Юкланиш кўтарилиб кетгани боис электр таъминоти узилишлари кўпайиб қолди. Шунинг учун уйимиздаги аёлларнинг кўпчилиги тезроқ овқат тайёрлаш учун бири бирига ёрдам бераяпти. Бири ўтин терса, бошқаса ўчоққа ўт қалайди ва ҳоказо. Бўлмаса, қоронғи тушиб қолиб, овқат тайёрлашга улгурмаслик мумкин”, - дейди Қадиргул\nҲозир хусусий ҳовлиларда яшайдиган ўшликларнинг деярли ҳаммаси ўчоқларда овқат тайёрлаяптилар. Умида Абдуллаева ҳам улардан бири. Умиданинг айтишича, унинг оиласида уч киши бўлгани учун овқатни кичкина ўчоқда тайёрлашади. У фотосуратга тушишни истамади, аммо ўчоқни фотосуратга олишга ижозат берди.\n“Хусусий ҳовлида яшайман. Овқат тайёрлаш учун ўчоқдан фойдаланаман. Мен учун шу қулай. Газ борлигида, доим газ плитада овқат тайёрлардим. Электр плиткасида овқат тайёрлаш қийини бўляпти, кучланиш пасайиб кетган. Айниқса, кечки пайтда, ҳамма овқат тайёрлаётганида”, - дейди Умида.\nТалабалар ётоқхонасида овқатни асосан хитой электр плиткаларида тайёрлайдилар. Ётоқхона коменданти Айнура Эсенқулованинг айтишича, сўнгги пайтда кўпчилик талабалар плитка қачон бўшар экан, дея навбат кутмаслик учун кўчада овқатланиб келяпти.\nЎш кўчаларида ошхона ва кафелар кўп, уларга мижозлар оқими тўхтамаяпти. Ошпазлар овқат атйёрлашда электр плиткаси ёки баллондаги газдан фойдаланишмоқда.\nШаҳарда тез-тез электр ва иссиқ сув узилишлари бўлиб туради, ўшанда шаҳарликлар газ йўқлигини унутадилар. Ўшликлар бор-йўғи бир ойдан бери газсиз яшаяптилар, аммо қўшни Тожикистоннинг Сўғд вилояти маъмурий маркази Хўжанд аҳолиси бир неча йиллардан бери табиий газ нималигини унутиб қўйдилар. Ким билади, балки Ўш вилояти аҳолиси ҳам газ йўқлигига кўникиб қолар.


- Нояб 18, 2020\nСалим ибн Жобир (Жобир ибн Салим ҳам дейилади) Ҳажимий розияллоҳу анҳу Расулуллоҳ соллаллоҳу алайҳи васалламнинг ҳузурларига келиб деди:\n- Эй Аллоҳнинг Расули! Менга насиҳат қилинг!\nРасулуллоҳ соллаллоҳу алайҳи васаллам дедилар: «Аллоҳдан қўрқ! Гарчи идишингдаги сувни биродарингга бўшатиб бериш ёки унга гапирганингда очиқ юзли бўлиш бўлсада яхши ишларни ҳеч қачон кичик дема! Изорингни осилтириб юришдан сақлан! У кибрдандир. Аллоҳ уни севмайди. Агар бир киши сени сенда биладиган айби билан айбласа сен уни ундаги айб билан айблама. Уни тек қўй. Гуноҳи ўзига, ажри сенга бўлади. Ҳеч кимни сўкма!"\nИбн Жобир розияллоҳу анҳу айтади:\n«Шундан сўнг инсонни ҳам, бошқа нарсани ҳам сўкмадим».\nЯхшиликни ҳеч қачон кичик дема. Қайси иш бизни жаннатга олиб киришини билмаймиз.\nМушук ўтиб кетиши учун машинангни тўхтатишинг ҳам яхшилик.\nБир қарияни йўлдан ўтказиб қўйишинг ҳам яхшилик.\nНогирон кишининг аравачасини судрашинг ҳам яхшилик.\nИшлаб турган кишига бир пиёла сув беришинг ҳам яхшилик.\nЁши катта инсоннинг юкини енгиллатишинг ҳам яхшилик.\nЭр-хотин орасини ислоҳ қилишинг яхшилик.\nАёлингни эркалатишинг ҳам яхшилик.\nФарзандларингни кечиришинг ҳам яхшилик.\nҚўшнингга бирор нарса ҳадя қилишинг ҳам яхшилик.\nБеморнинг дори-дармонига ёрдам бериб юборишинг ҳам яхшилик.\nЯхшиликнинг интиҳоси йўқ. Аллоҳга олиб борадиган йўллар инсониятнинг нафаси миқдорида кўпдир. Олдида шунча йўл бўла туриб тўхтаб қолган киши қанчалар бахтсиз!\nЎзингизга «яхшилик қилганга яхшилик қил, ёмонлик қилганга ёмонлик қил» деган тарозу ясаб олманг. Агар биз ёмонликка ёмонлик қилаверсак ёмонлик қачон тугайди?!\nДунёда бир хулқ бор унинг номи «ўзни баланд тутмоқ (бу кибр эмас)». Ҳеч кимга сени ўзининг ахлоқи даражасига туширишига йўл қўйма. Ҳар бир жанжалга қўшилма. Олдингда содир бўлган ҳар қандай урушга аралашаверма. Бугунги уруш-жанжалларнинг кўпчилиги арзимасдир. Унда гарчи ғолиб бўлсангда ғалаба нашидасини ҳис қила олмайсан. Аммо мағлуб бўлсанг мағлубият аламини тортасан. Ахлоқидан воз кечган кишига тенг келиш учун ахлоқимиздан воз кечсак ундан нима фарқимиз қолади?!\nОқил инсон фақатгина жаннатни ўз баҳоси деб билади. Йўли жаннатга олиб бормайдиган масалани у нима бўлса ҳам тарк қил. Натижа қанақа бўлмасин сен сен ғолиб бўласан. Авф қилиш билан Аллоҳ инсоннинг фақат иззатини зиёда қилади.\nКунлар айланиб ҳақ соҳиби албатта ғолиб бўлади. Ботил эгаси эса мағлуб бўлади. Бу Аллоҳнинг инсонлар ичидаги жорий қонунидир. Юсуф алайҳиссаломни арзимас пулга сотиб юборган қўллар вақт ўтиб у зотдан садақа сўраб у зот алайҳисcаломга узатилди.\nНабий соллаллоҳу алайҳи васалламни «сеҳргар», «шоир», «ёлғончи», «мажнун» деб ҳақорат қилганлар охирида Макка фатҳи куни у зотга: «Сен олийжаноб инсонсан, олийжаноб инсоннинг ўғлисан!», дейишган эди.\nДругие материалы в этой категории: « Ким бизни алдаса, биздан эмас\tБошқа мазҳабнинг ҳукмини олиш жоизми? Ёхуд ким фатвога ҳақли? »


ЎзА - Чиял – обод ҳудудга айланмоқда\n04.07.2018 16:39 Чоп этиш версияси\nЧиял – обод ҳудудга айланмоқда\nЙўллар тор, автомашиналар тирбанд. Пана-пастқам, лой сувоқ уйлар. Бетартиб қурилган савдо дўконлари. Томига янтоқ уюми устидан гувала босилган ғарибгина емакхоналарда пишаётган яхналар...\nБу Қашқадарё вилояти Чироқчи туманидаги Чиял қишлоғининг "Обод қишлоқ" дастурига киритилмасдан бурунги манзараси.\nБугун бари бошқача – тунда ҳам ойдин бўладиган кенг ва равон кўчалар, замонавий уй-жойлар, хизмат кўрсатиш шохобчалари. Одамларнинг турмуш тарзи ҳам, ҳаётга муносабати ҳам тубдан ўзгармоқда.\n"Аннарўз", "Сувлиқ", "Чувуллоқ", "Тўқмор", "Қумдарё", "Ғаллакор", "Зўм", "Чиял" ва "Уймовут" маҳалла фуқаролар йиғинларидан таркиб топган Чиял ҳудудида "Обод қишлоқ" дастури асосида олиб борилаётган бунёдкорлик ва ободонлаштириш ишларидан тобора чирой очаётган ҳудуд қиёфаси одамлар турмушида акс этмоқда.\nХусусан, ташкил этилаётган бепул тиббий кўриклар қишлоқ аҳолиси саломатлигини мустаҳкамлашда юксак самаралар бермоқда.\n– Чиял ҳудудидаги 9 маҳалла фуқаролар йиғинида 62 мингдан зиёд аҳоли яшайди, – дейди Чироқчи тумани тиббиёт бирлашмаси бошлиғининг оналик ва болаликни муҳофаза қилиш бўйича ўринбосари Анвар Умаров. – Аҳоли шу вақтга қадар оддий хасталик учун ҳам туман марказига қатнашга мажбур эди. Дастур асосида ҳудудда ўтган асрнинг 50-йилларида қурилган ва қаровсиз ҳолга келиб қолган касалхона ўрнида 30 ўринли замонавий шифохона қурилмоқда. Мазкур шифо масканида ҳар бири 10 ўринга мўлжалланган болалар, туғуруқхона, терапия бўлимлари ташкил этилади ва тўлиқ жиҳозланади. Ҳудуддаги иккита қишлоқ врачлик пункти ва битта оилавий поликлиника капитал таъмирдан чиқарилиб, тиббий асбоб-ускуналар билан таъминланди.\nДастурга асосан, ҳозиргача 58 минг 105 нафар фуқаро тиббий кўрикдан ўтказилиб, 1 минг 123 нафарига туман, 355 нафарига вилоят шифохонасига даволаниш учун йўлланма берилди. 793 нафар имконияти чекланган фуқаро уй шароитида тиббий кўрикдан ўтказилди. Аҳолининг тиббий маданиятини ошириш мақсадида таълим муассасалари ва оилаларда соғлом турмуш тарзи тарғиботига бағишланган тадбирлар ўтказилмоқда. Чувуллоқ деҳқон бозори ва Оқтош жомеъ масжиди радиоузелларидан аҳоли соғлом овқатланиши мавзусида жонли эшиттиришлар узатиб борилмоқда.\nҲудуддаги тор автомобиль йўллари кенгайтирилиб, ички йўлларга қум-шағал ётқизилмоқда. Умуман, Чиялда 96,4 километр тупроқ қопламали ички хўжалик автомобиль йўллари мавжуд. Дастур бўйича 35 километр ички хўжалик йўлларини таъмирлаш учун 2 миллиард 349 миллион сўмлик лойиҳа-смета ҳужжатлари ишлаб чиқилган. 44,75 километр автомобиль йўлларида тупроқ ишлари бажарилиб, 36,24 километрлик тупроқ йўлларга шағал қопламаси ётқизилди.\n– Йўл қуриш – савоб, дейдилар. Шу боис, бу ишга ҳиссамиз қўшилсин, деб меҳнат қиляпмиз-да, – дейди “Китоб йўл қурилиш- таъмирлаш” унитар корхонаси иш юритувчиси Озодбек Эргашев. –Мақсад битта – одамларга қулайлик яратиш. "Обод қишлоқ" дастурига кўра, бизнинг чекимизга 600 метр йўлни таъмирлаш тушган. Ҳозирда ҳудуднинг марказий қисмидан ўтган 7 метрлик тор йўл 16 метрга кенгайтирилди ва қум-шағал ётқизилди. Йўл четларига бетон латоклар ўрнатилди. 400 метрлик пиёдалар йўлаклари қурилиб, бетон плиткалар ётқизилди. Яна 400 метр қурамиз. Энди фақат асфальт қоришмаси ётқизиш ва тунги ёритгич ўрнатиш ишлари қолди. Насиб этса, Мустақиллик байрамигача объектни тўлиқ фойдаланишга топширишни мўлжаллаяпмиз. Бунинг учун 20 нафар ишчи ва 10 дан зиёд техника кечаю-кундуз ишламоқда.\nМаълумотларга кўра, ҳудудда жами 45,27 километр йўлнинг асоси тайёр. 38,09 километр йўлга қум-шағал аралашмаси ётқизилган. 4Р 84а йўлининг 55-километрида йўл асосига ГПС тўшаш ҳамда темир-бетон латокларини монтаж қилиш, пиёдалар йўлакчаси барпо этиш ишлари бажарилмоқда.\nЎзбекистон Республикаси Президентининг Қашқадарё вилоятидаги Халқ қабулхонаси томонидан “Обод қишлоқ” дастури доирасида ҳудудда сайёр қабул штаби ташкил этилиб, ҳозирга қадар 245 нафар фуқаро қабул қилинган. 170 мурожаат қаноатлантирилган, қолган мурожаатлар ечими бўйича зарур маслаҳатлар берилган.\n– Маҳалламизда "Обод қишлоқ" дастури асосида олиб борилаётган ишлар кўлами ва аҳа\nмиятини ҳеч нарса билан қиёслаб бўлмайди, –дейди "Чиял" маҳалла фуқаролар йиғини раиси Тўлқин Бойназаров. – Жумладан, мана шу эзгу ишлар туфайли аҳолимизнинг газ баллонига бўлган эҳтиёжи тўла қондирилди. Эскирган 89 та ёғоч электр устунлари тўлиқ бетонлисига алмаштирилди. Ҳозир устунлардан хонадонларга кабель тортилмоқда.\nМаҳалламиздаги 4 километр ички йўлга қум-шағал ётқизилди. Лойиҳа бўйича яна 8 келометрга ётқизилади. Сув таъминотида бизда муаммо йўқ. Ер остидан чучук сув чиқади. Ундан ҳам ичимлик, ҳам томорқа суғоришда фойдаланаяпмиз. Шу боис маҳалладаги 1 минг 169 хонадоннинг деярли ҳаммасининг томорқасига озиқ-овқат экинлари экилган. Кам таъминланган оилалар ҳолидан хабар олинмоқда. Йўл бўйида жойлашган уйларнинг деярли барчасининг фасад қисми аҳоли ташаббуси билан бўялди. Яна бир гапни таъкидлашим керак, маҳалламизда 150 ўринли болалар боғчаси қурилиши бошлаб юборилди. Маҳалламиз болалари шу пайтга қадар боғча кўрмай катта бўлишди. Энди улар ҳам шаҳар болаларидан кам бўлмаган шароитларда таълим-тарбия олади. Тадбиркорларимиз ҳам ободонлаштириш ишларида фаол қатнашмоқда. Улар томонидан қурилаётган тикувчилик, мебель цехлари, ҳаммом ва турли маиший хизмат кўрсатиш объектлари юзлаб янги иш ўринлари яратиш имконини беради.\nДастур доирасида “Қашқадарё ҳудудий электр тармоқлари” акциядорлик жамияти томонидан ҳудудда 1 минг 118 та темир-бетон устунлар ва 68,9 километр ҳаво тармоғи тортилди. 8 янги трансформатор ўрнатилди, 70 таси мукаммал таъмирланди. Газ таъминоти бўйича хатлов натижасида аниқланган газ баллонига эҳтиёжмандларга ёрдам кўрсатилмоқда.\nБандлик масаласи ҳам доимий эътиборда. Аҳолининг томорқадан фойдаланиш самарадорлиги бўйича 968 та оиладаги ҳолат ўрганилиб, 206 нафар фуқаро ҳақ тўланадиган жамоат ишларига жалб этилди.\n“Чироқчи тикувчилик фабрикаси” масъулияти чекланган жамиятига қарашли цехда 30 га яқин чевар буюртма асосида махсус кийим-кечаклар тикмоқда. Келажакда ушбу фабрикада 100 дан зиёд янги иш ўрни яратиш режалаштирилган.\n– Қишлоғимизда мана шундай тикувчилик цехи ишга туширилганидан жуда хурсандмиз, – дейди Моҳира Ражабова. – Боиси, шу кунга қадар уйда ишсиз ўтирган эдим. Энди мана, ишли бўлдим. Буюртмага қараб турли кийим ва бошқа турдаги тикувчилик маҳсулотлари тайёрлаяпмиз.\nДастур ижроси доирасида Чиял бозорини қайта реконструкция қилишга "Қишлоқ қурилиш" банк томонидан 500 миллион сўм кредит маблағи ажратилган ва ҳозир у ерда қурилиш-таъмирлаш ишлари олиб борилмоқда.\n– Бозоримизнинг катта қисми хароба аҳволда эди, – дейди “Чиял ғурури” озиқ-овқат бозори раҳбари Алламурод Қўзиев. – Дастур асосида ажратилган маблағ эвазига гўшт ва сут маҳсулотлари сотиладиган павильонлар замонавий услубда қурилмоқда. Шунингдек, қандолат маҳсулотлари сотиладиган ёпиқ расталар барпо этилмоқда. Бундан ташқари, умумий овқатланиш жойлари тубдан янгиланади ва гегиеник талабларга тўла жавоб берадиган ҳолатга келтирилади.\nМухтасар айтганда, Чиял яқин йилларда ҳар қандай шаҳар билан бўйлаша оладиган кўркам ва обод манзилга айланади.\nЖамшид Норқобилов олган суратлар


Луб Толалари ҳақида — У ким, бу нима — QOMUS.INFO\nQOMUS.INFO > Л ҳарфи > ЛУБ ТОЛАЛАРИ\nЛУБ ТОЛАЛАРИ — толали ўсимликлар (зиғир, каноп, жут, рами, кендир, наша ўсимлиги ва б.) поясидан ажратиб олинадиган тўқимачилик толалари. Бу ўсимликлар (луб экинлари) пояларида камбий ва перицикл орасида жойлашган тўқималар Луб толаларини ташкил қилади. Улар усимлик поясидан биологик ва физик-кимёвий усуллар билан ажратиб олинади. Бунинг учун уруғлари ва баргларидан тозаланиб ва қуритилиб, боғ-боғ қилиб тайёрланган поялар баклар, табиий ёки сунъий сув ҳавзалари ва ҳовузларда ивитилади. Пояларни ивитишда толаларни бир-бирига ва пўстлоққа ёпиштириб турган пектин моддалари эрийди. Сув ҳавзалари ва ҳовузларида совуқ сувда ивитиш ҳар хил микроорганизмларнинг фаолиятига асосланган (бунда сувнинг ҳарорати 20—25° дан ошмаслиги керак). Сувнинг устидаги пояларда моғор замбуруғлари, сув ичига ботган қисмларида анаэроб бактериялар ривожланади. Бакларда поялар иссиқ (36—38°) сувда ивитилади. Бунда аввал аэроб, сўнгра анаэроб бактерияларнинг иш фаолиятидан фойдаланилади. Ивитишнинг кимёвий ва буғлаш усуллари ҳам бор. Кимёвий усулда турли моддалар (тузлар, кислоталар, ишқорлар) эритмалари қўлланилади. Буғлашда поялар олдин сувда ивитилиб, кейин буғла-нади. Ивиган поялар махсус тола ажратиш машиналаридан утказилади. Ажратиб олинган ҳўл толалар титиш-саваш машиналаридан ўтказилиб тозаланади, қуритиш машиналарида қуритилади, сўнгра юмшатиш машиналаридан ўтказилиб майинлаштирилади ва пардозлаш цехида пардозланиб, ялтироқ ҳолатга келтирилади, саралаш (сортларга ажратиш) цехида тола ранги, узунлиги, пишиклиги ва товланувчанлиги бўйича хилланади.\nЛуб толаларини кўк луб (флоэма)дан ҳам олиш мумкин (бунда тола ажратиб олиш технологияси юқоридагидан деярли фарқ қилмайди). Лубни титиш-ювиш жараёнида чиққан чиқиндилардан калта Луб толалари олинади.\nЛуб толалари қандай ўсимлик поясидан олинганлигига қараб, ингичка, кайишқоқ (зиғир ва рама толаси), дағал (каноп, жут, пенька толаси), қаттиқ (абака, яъни пеньканинг бир тури) бўлиши мумкин. Улардан каноп, арқон, балиқ тутиш тўри, брезент, ҳар хил матолар тайёрланади, улар гилам тўқишда ҳам ишлатилади. Ўзбекистонда, асосан, каноп ўсимлиги экилганлиги учун каноп з-дларида канопдан толалар олинади.


Карантин қоидасини бузган қиморбозлар ушланди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Карантин қоидасини бузган қиморбозлар ушланди\nФориш туман ички ишлар бўлими ходимлари томонидан ўтказилган тезкор тадбир натижасида Қизилқум маҳалла фуқаролар йиғини ҳудудида эпидемияларга қарши кураш қоидаларини бузиш ва қимор ва таваккалчиликка асосланган ўйинларни ташкил этиш билан боғлиқ қонунбузарлик аниқланди.\nҚизилқум маҳалласида истиқомат қилувчи 1968 йил туғилган Т.Ф. яшаш уйига 6 нафар маҳалладошини йиғиб қимор ўйнатган. Далилий ашё сифатида 7 дона ўйин картаси, 906 минг сўм пуллар ҳужжатлаштириб олинди.\nЭслатиб ўтсак, Ўзбекистон Республикаси Вазирлар Маҳкамасининг 2020 йил 23 мартдаги “Коронавирус инфекцияси тарқалишига қарши қўшимча чора-тадбирлар тўғрисида”ги қарорида фуқаролар тўпланишига сабаб бўладиган тадбирларни уюштириш вақтинча тақиқланган. Бу дегани қонунбузарлар эпидемияга қарши кураш қоидаларини бузиш бўйича ҳам жавобгарликка тортилади.


“Фақат ўзбекнинг бошида борми хору зор бўлиш?” – mulkdor.com\n“Фақат ўзбекнинг бошида борми хору зор бўлиш?”\nJune 17 2018, 05:06 ЖамиятИнсон ҳуқуқлари\nБир икки кун олдин “Фейсбук”да 25 йил Америкада юриб, АҚШ фуқаролигини олган бир одамнинг Ўзбекистонга қайтаётганини ёзишганди. АҚШдаги консуллик визасини қилиб беришган экан, демак ҳужжатлари жойида. Бу одам Ўзбекистонга келиши билан бир соатдан сўнг Қарши ШИИБсидан оперлар келиб олиб кетишибди. Бир суткадир дараги чиқмабди. Шу масалани ёзиб чиққан одамга эса бошқаларнинг ёзган маломатли шарҳларини ўқиб ҳалибери одам бўлмаймиз деган хулосага келдим.\nҚанча Америка фуқаролари келади ушлашмайди, агар бу одамнинг миллати рус бўлганда эди, ушлашмасди балки, бизнинг менталитетга теккан нарса айнан ўзбеккагина озор бериш. Ҳаттоки дунёнинг энг кучли давлати бўлган АҚШ фуқароси бўлса ҳам бефойда, чунки ўзбек бўлгани учун ўзбек мелисаси ва ўзбек МХХси барибир ишонмайди.\nШунақа ҳолатлар бўлганда кучли резонанс қилиб бу одамни қутқаришга кўмак бериш ўрнига ватанига тош отгандир деб ўтирганларнинг кўплиги жуда ачинарли ҳолдир. Бир кун бундай ҳолат ўзларининг ҳам бошига тушишини ўйлашмайди. Мана мен, Ўзбекистоннинг ит тополмас қишлоғидаман ва тинмай мелисани МХХни танқид қиламан, ноҳақ хибс ва қамашларга тоқат қилолмайман. Демак ватанга тош отган бўламанми? Шуми энди мантиқ? Ватан бошқа, уни бошқараётганлар бошқа. Афсус кўпчилик ҳалиям буни тушинишни исташмайди.\nАмерикадан келган бу миллатдошимизни мелиса олиб кетган экан нега миллионлаб Россияда юрган гастербайтерларимиз жим ўтиришибди. Улар ҳам йиллаб ташқарида юриб ватанга қайтади барибир. Бугун 25 йил четда юрганни олиб кетса, эртага 2 ярим ой юрганни ҳам олиб кетади. Нега ўша зўр деб мақталган блоггерлардан ҳеч бири бу масалани кўтариб чиқмайди? Ахир 5-6 миллион фуқароси четда “дангасалик” қиладиган халқмизку! Мелиса ва МХХни четдан келганларга террорчи деб қараши ва олиб кетиб қамаш амалиёти қачон тўхтайди ўзи? Бу масалани оммавий кўтариб чиқиш вақти келмадими?\nБир икки кунда қўйиб юборади, шунча вақт четда юргани учун текшириш керак дейдиган “авторитар дунёқараш” маҳсули бўлган одамларга гапим шуки – сиз айтаётган бундай пасткаш нарса Шимолий Кореядан бошқа ҳеч қайси давлатда йўқ. Бундан хабарингиз борми ўзи?\nНега бирор қозоқ 10 йил четда юриб ватанга қайтса мелиса чақирмайди, суҳбат қилмайди? Нега айнан ўзбек албатта текширилиши керак? Нега айнан ўзбек доим шубҳа остида бўлиши керак?\nБу нарсага тўхта дейиш ўрнига мелиса ёки МХХ тўғри қилади деб ўтирганлар, сизда миллий ғурур деган нарса борми ўзи? Қайси давлатда четдан қайтган фуқаро тиббий кўрикка юборилар экан? Ҳеч қайси! Фақат ўзбекнинг бошида бор бундай хору зор бўлиш, хўрланиш.\nБу ишни қиладиганлар ҳам ўзбек аслида. Ўзини ўзи хор қилади.\nМанба: Султон Бурҳоновнинг “Фейсбук” саҳифаси\nБизнинг кӯзимиз қачон очиларкан-а?\nРузибай Азимий 1 ойдан бери даҳамизда кенг кӯламли ободонлаштириш ишлари олиб борилмоқда. Шу кунгача деярли барча кӯп қаватли уйларнинг ташқи қисми таъмирланди. Марказий ...\nЖамиятJuly 23 2017, 04:07\nЎзбекистонда пластик карталарга хизмат кўрсатувчи ...\nЎзбекистонда мавжуд барча пластик карталарга хизмат кўрсатувчи ягона тизим - UzCard яна ишдан чиқди. Бу ҳақда “Озодлик радиоси” маълум қилди. Мижозлар 5 октябрь куни соат ...\nЖамиятOctober 7 2018, 12:10\nЎзбекистонда 2022 йилда аҳоли рўйхатга олинади\nПрезидент Мирзиёевнинг 5 февралда қабул қилинган “Ўзбекистон Республикасида 2022 йилда аҳолини рўйхатга олишни ўтказиш концепциясини тасдиқлаш тўғрисида”ги фармонида бу ...\nЖамиятFebruary 6 2019, 05:02


Тошкентдаги хонадонда жисмоний имконияти чекланган қизни қийнаган шахсларга нисбатан жиноий иш қўзғатилди - Daryo\n21:12, 27.05.2021 175232\nИжтимоий тармоқларда ва мессенжерларда жисмоний имкониятлари чекланган (кар-соқов) аёлга нисбатан шафқатсизларча муносабатда бўлаётганлиги акс этган видео тарқалди. Видео юзасидан ИИБ маълумот берди.\nҚайд этилишича, 25 майдан 26 майга ўтар кечаси соат 03:15 ларда 102 рақамига тез тиббий ёрдам муассасасидан келиб тушган хабарга кўра, 24 ёшли М.В. тан жароҳатлари билан келтирилганлиги аниқланди.\nТошкент шаҳар ИИББ ходимлари томонидан ўтказилган терговга қадар текширув давомида қуйидагилар маълум бўлди. 24 май куни 28 ёшли М.Д. ўзининг Миробод туманидаги хонадонида бўла туриб, икки нафар танишлари – 20 ёшли Д.Б. ва 23 ёшли М.М. билан бирга 24 ёшли М.В.га тан жароҳатлари етказган.\nБироқ аёл ўзи тушунтириб бермаган сабабларга кўра, ўзи яшаб келган ушбу хонадондан фақатгина 25 майдан 26 майга ўтар кечаси чиққан. Нукус кўчасида М.В. ўтиб кетаётган тез тиббий ёрдам машинасини тўхтатиб, қўл ҳаракатлари билан тиббий ёрдамга муҳтожлигини маълум қилган ва оёғидаги жароҳатларни кўрсатган.\nҲозирда барча иштирокчиларнинг шахси аниқланган, суд-тиббий экспертиза тайинланган.\nМазкур ҳолат юзасидан Миробод тумани ИИО ФМБ Тергов бўлими томонидан Жиноят кодексининг 110-моддаси 2-қисми «в» банди (ожиз аҳволдалиги айбдорга аён бўлган шахсни қийнаш) билан жиноят иши қўзғатилган.\nТергов давомида содир бўлган воқеанинг сабаблари батафсил ўрганилади.\nБундан аввал Тошкентда қизи ва невараси томонидан калтакланган 87 ёшли онахонга ҳимоя ордери берилгани, Сурхондарёда уй масаласида қўшни аёлни калтаклаган эркак жаримага тортилгани ҳамда Чироқчида номаълум шахс ҳокимлик биноси олдида бир қизни калтаклагани ҳақида хабар берилмоқда.\n11:32, 28.06.2021 114125\n06:02, 01.07.2021 88423\n22:13, 17.07.2021 101253\n09:13 Бугун 539\n09:12 Бугун 1108\n09:00 Бугун 1234\n08:37 Бугун 5995\n17:08, 24.07.2021 79725\n19:13, 24.07.2021 71834\n21:15, 25.07.2021 65877\n23:38, 25.07.2021 56664


АҚШ президенти Жорж Буш Ироқдаги америкалик ҳарбийлар сони қисқартирилишини эълон қилди.\n06 май 2021, Тошкент вақти: 09:57\nТелевидение орқали чиқиш Жорж Буш жорий йил охиригача 5700 ҳарбий ўз ватанига қайтишини билдирди. Ҳарбийлар сони 2008 йил давомида ҳам қисқартирилади.\nЖор Бушнинг таъкидича, у АҚШнинг Ироқдаги қўшинлари қўмондони генерал Дэвид Петрэуснинг тавсияларини қабул қилган.\nШунингдек, АҚШ президенти ҳарбийлар сонининг қисқартирилиши Ироқдаги хавфсизлик борасида эришилган мувафаққиятларга асосланган ҳолда амалга оширилишини таъкидлади.\nАйни пайтда Ироқда худкуш ҳужумидан полициянинг етти ходими ҳалок бўлгани хабар қилинмоқда. Бу ҳужумда яна саккиз киши жароҳатланган.


Hitachi / Хитачи Совутгичларини таъмирлаш - SERVER-SERVICE\nHitachi / Хитачи Совутгичларини таъмирлаш\nHitachi – сифатли маҳсулотларни хуш кўрувчилар орасида ўта машҳур бўлган Япония ишлаб чиқарувчисидир. Яхши йиғилган, чиройли кўриниш ва замонавий бошқарув тизимига эга – Hitachi совутгичларини шундай тасвирлаш мумкин.\nСиз Hitachi совутгичларини ишончли таъмирловчиларни қидиряпсизми? Компаниямизга қўнғироқ қилинг! Бизнинг мутахассисларимизда совутгичингизни таъмирлаш учун зарур бўлган барча нарса мавжуд: билим, тажриба ва бу ишда зарур бўлган асбоб ва ускуналарнинг тўлиқ мажмуи. Шунингдек, биз амалга оширилган хизмат турлари учун кафолат тақдим этамиз.\nHitachi совутгичларида кўп учровчи носозликлар\nHitachi совутгичларининг бошқарув тизимида носозлик аниқланган. Бу фойдаланувчи ишлаб чиқарувчининг тафсияларига риоя қилмагани ёки йўриқномани умуман ўқимаслиги оқибатида содир бўлади. Совутгични таъмирлатишингизга тўғри келмаслиги учун уни сотиб олиб ишга туширишингиз биланоқ йўриқнома билан тўлиқ танишиб чиқинг. Энг яхшиси бу ишни ускунадан фойдаланишни бошламасдан аввал, иложи бўлмаган вақтда ундан фойдаланишни бошлаганингизда амалга оширинг. Акс ҳолда йўриқнома билан носозлик юзага келганидан сўнг танишишдан маъно қолмайди.\nHitachi совутгичларида (бошқа савдо белгисидаги совутгичларда ҳам) мотор-компрессор, реле, ҳарорат назоратчиси ва бошқа деталларнинг бузилиш эҳтимоли бор.\nАгар совутгичингиздан узоқ йиллар фойдаланишни режалаштирган бўлсангиз у билан эҳтиёткор муомала қилиш ва вақтида эритиб туриш (агар No Frost функцияси бўлмаса) зарур.\nСовутгичнинг меъёрида ишлашига таъсир ўтказмайдигандек туюлган кичик носозликни сезсангиз бизга қўнғироқ қилишни ортга сурманг! Бу билан сиз кўпайиб борувчи муаммоларнинг олдини оласиз ва Hitachi совутгичларининг хизмат муддатини яна кўп йилларга узайтирасиз. Асосийси, жиддий ҳаражатлардан озод бўласиз.\nҒалати шовқин, яхши музлатмаслик ёки умуман совуқликнинг йўқлиги муаммо пайдо бўлганидан “сўзлайди”. Server Service га қўнғироқ қилинг! Мутахассисларимиз сиз учун қулай вақтга етиб боради. Диагностикадан сўнг улар муаммо нимада эканини айтади ва уни бартараф қилади.\nМутахассисларимиз совутгичларни таъмирлаш билан Тошкент шаҳрида шуғулланади, тезкор ишлайди. Совутгични таъмирлаш бизда у қадар қиммат эмас. Арзон нархга қарамай хизмат сифати йўқолмайди. Мутахассисимиз томонидан таъмирлаш ишлари олиб борилса, сиз диагностика ишлари учун хақ тўламайсиз.\nТошкент шаҳрида совутгични таъмирлаш қанча туради, бу мутахассисларимизга диагностика ишларидан сўнг аниқ бўлади, яъни қилиниши керак бўлган ишлар аниқланганидан сўнг. Агар таъмирлаш ишлари олиб борилмаса, у ҳолда фақатгина совутгичингиз диагностикаси учун тўлов қиласиз холос.\nБиз учун буюртмачига керакли сифатда хизмат кўрсатиш муҳим. Шу сабабга кўра, мижозларимизнинг кўпчилиги бизга аввал мурожаат қилган буюртмачиларнинг тафсиясига асосида келишади.\nHitachi ёки бошқа савдо маркасидаги совутгичингиз бузилиб қолса, бизга қўнғироқ қилинг: +998 (71) 207-33-32


Юрий Саркисян: Ҳаммасига "Нефтчи"нинг ўзи айбдор, агар ютишни истаганида "Турон"га ҳеч қандай имкон қолдирмасди - Zamin.uz\n19:30 / 03.12.2020\n- Менинг фикрим нима ҳам бўларди, яхшиси, бу саволни клубни бошқараётган мураббийларга берганингиз маъқул. Ахир айнан улар натижа учун жавобгарлар. Клубда 27 йил ишладим. Шу вақт ичида кўплаб соврин ва унвонларга эришдик. Мендан кейин “Нефтчи”ни бошқарганлар қандай каромат кўрсатишди? Бир жамоада узоқ ишлаш борасида машҳур мутахассис Сэр Алекс Фергюссондан асло қолишганим йўқ. Нима ҳам дейишим мумкин: узоқ вақт тинимсиз меҳнатим сингган жамоанинг бугунги аҳволи учун албатта ачинаман.\nОдамлар турли тоифаларга мансуб бўлишади. Кимдир бир жойда борини бериб узоқ ишлайди, кейинчалик унинг ўрнига келганлар меросни асрай билмайдилар. Биласизми, “Нефтчи”дан кетган чоғимда ўрнимга келганлар шундай дейишганди: биз клубни Саркисяндан ҳам кўра зўр бошқаришимиз мумкин! Улар жамоани нафақат Осиё, балки жаҳонда ҳам етакчи ролга олиб чиқамиз, деб жар солишганди. Умуман шуни сўрамоқчиман: улар Европада бўлишганми ва Европа футболи қандайлигидан хабардорларми?\n- Боя “Нефтчи” учун ҳар доим ачинаётганимни айтиб ўтдим. Албатта, “Нефтчи”ни бугунги кунда шундай аҳволда кўришдан юрагим оғрийди. “Нефтчи”дан етти йил олдин – 2013 йилда кетганман. Ўшандан бери жамоани 8 нафар мураббий бошқарди. Бу каби саволни мураббийларни ишга олаётганлардан сўраганингиз маъқулроқ, назаримда. Футболда мана шундай ёзилмаган қоида бор: жамоа ютади, мураббий эса ютқазади. Улар ҳаммаси учун жавоб беришлари керак.\nКлубда ишламаётганим туфайли уларга ишни мана бундай қилишингиз керак, дея олмайман-ку. Агар ишлаган тақдиримда менга шундай масала юзасидан мурожаат қилганларида нима қилишни албатта тушунтирардим. Ўзгаларнинг ишига аралашишни ёқтирмайман. Бу менинг принципларимга тўғри келмайди. Албатта, бир пайтлар ўзим устозлик қилган йигитларнинг “Нефтчи”да ишлашидан хурсанд бўлиб, улар учун қайғураман. Нима ҳам қила олардим, бўлар иш бўлиб ўтди.


ТОШПУЛАТ РАХМАТУЛЛАЕВ СОГДИАНА: Маҳалла тизими тубдан ислоҳ қилинмоқда. Ҳамма ҳам шунга тайёрми?\nМаҳалла тизимини такомиллаштириш, маҳаллаларда тинчлик-осойишталикни мустаҳкамлаш, жиноятчиликнинг олдини олиш масалалари Президентимиз раислигида 12 февраль куни ўтказилган видеоселектор йиғилишида муҳокама этилди.\nПрезидентимиз маҳалла тизимидан халқ ҳам, давлат ҳам тўла рози эмаслигини, бу соҳада камчилик ва долзарб масалалар кўплигини таъкидлар экан, бундан кейин раҳбарлар ишини баҳолашда иқтисодий кўрсаткичлар билан бир қаторда маҳаллалардаги маънавий-маърифий ишлар қандай йўлга қўйилганлиги ҳам инобатга олинишини уқтириб ўтди. Жамиятдаги мавжуд оғриқли ҳолатларни камайтириш учун маҳалла катта ижтимоий куч сифатида майдонга чиқиши кераклигини таъкидлади.\nЙиғилишда маҳалла фуқаролар йиғинлари ишининг самарадорлигини юксалтириш мақсадида улар фаолиятига хос бўлмаган 50 дан ортиқ вазифа бекор қилиниши қайд этилди. Эндиликда маҳалла фуқаролар йиғинлари “Обод ва хавфсиз маҳалла” тамойилини амалиётга жорий этиш, ижтимоий-маънавий муҳит барқарорлиги ва осойишталикни таъминлаш, аҳолини тадбиркорликка кенг жалб қилиш, томорқалардан унумли фойдаланиш, ер участкаларини ноқонуний эгаллашнинг олдини олиш, ҳудудни ободонлаштириш каби масалалар билан шуғулланадиган бўлади.\n“Обод ва хавфсиз маҳалла” тамойилини амалиётга жорий этиш мақсадида маҳалла раиси мавқеи ва обрўсини ошириш чоралари кўрилади ва профилактика инспекторлари фаолиятини баҳолашнинг ягона мезони ишлаб чиқилади ва самарадорлик рейтинги жорий қилинади.\nАлбатта, профилактика инспекторининг МФЙ раиси ўринбосари сифатида фаолият юргизиши, ҳар бир маҳалланинг ўз инспектори бўлиши маҳалладаги ҳолатни барқарорлаштириш йўлида муҳим аҳамият касб этади.\nМасалан, маҳалламиз профилактика инспектори қўшни маҳалла учун ҳам масъул саналади. Агар бошқа бир маҳалла инспектори таътилга чиқса, унга учинчи маҳалла ҳам беркитилади. Бундай шароитда, унинг ишида қандай самарадорлик бўлиши мумкин? Боз устига профилактика инспекторлари шаҳар ички ишлар бошқармаси ва ўзи бевосита фаолият юргизадиган бўлинма раҳбарлариниг топшириқларини бажариши керак, бўлинмада тунги навбатчиликка жалб этилади. У ҳам инсон-ку, кечаси билан хизматда бўлиб, эртасига қандай қилиб маҳалла ишини тўлақонли бажариши мумкин? Энди бундай ҳолатларга чек қўйилади.\nПрезидентимиз йиғилиш давомида маҳалла тизими ходимларини улар вазифасига кирмайдиган ишларга жалб қилган раҳбарлар қаттиқ жазоланишини бир неча марта таъкидлаб ўтди.\nТашкил этиладиган Маҳалла ва оила масалалари вазирлиги таркибида “Хотин-қизларни ва оилани қўллаб-қувватлаш” жамоат фонди, “Нуроний” жамғармаси “Маҳалла” жамғармаси билан бир тизим сифатида фаолият юргизади ва бу жамият ва давлатнинг энг пастги бўғинида кучларни бирлаштириш ва ягона мақсад сари йўналтириш имкониятини беради.\nФақат шуни унутмаслигимиз лозимки, амалга ошириладиган ишлар маҳалла тизимини мустаҳкамлаш, унинг мавқеини янада юксалтириш билан бир қаторда тизим ходимларига катта вазифалар юклайди ва масъулиятини бир неча маротиба оширади. Биз шунга тайёрмизми? Ҳаммамизни қўлимиздан янгича фикрлаб, янгича ишлаш келадими?


22:03, 26.03.2020 // 16062\nГардеробдаги аллақачон ташлаб юбориш керак бўлган 6 та кийим\nВақт ўтиши билан ҳатто энг сифатли кийимлар ҳам эскиради ёки урфдан қолади. Исталган аёлнинг гардеробида анча пайтдан бери кийилмай ётган кийимлар топилади. Уларни ё ташлаб юбориш керак ёки муҳтожларга бериб юбориш керак.\n«Уйга киярман» деб олиб қўйилган кийимлар\nҚачонлардир қиммат нархга олган кўйлагингиз ёки кофтангиз сал эскирса, «уйга киярман» деб олиб қўясиз. Бироқ тан олинг, бу кийимлар ҳар доим ҳам уйда кийиб юриш учун ярамайди. Улар ноқулай ёки ўта ҳашамдор бўлиши мумкин. Шунинг учун ҳамма кийимни ҳам «уйда киярман» деб сақлаб қўйиш, шкафни тўлдириб ташлаш тўғри эмас. Яхшиси, уни кимгадир бериб юборинг ёки жуда эскириб қолган бўлса, ташлаб юборинг.\nСизга ярашмайдиган кийимлар\nҲар бир аёл кишининг гардеробида катта чегирмаларга учиб, кийиб кўрмай харид қилган кийимлар етарлича топилади.\nУйга келиб, кийиб кўрганингизда эса кўйлак сизнинг қоматингизга умуман мос эмаслигини тушунгансиз. Қачондир озиш, семириш ёки кийиниш услубингизни тубдан ўзгартириш илинжида бундай кийимларни сақлаб ўтириш нотўғри. Унгача кийим урфдан қолади, эскиради. Шунинг учун яхшиси бу кийимларни синглингиз ёки дугонангизга бериб юборинг.\nЁшингизга тўғри келмайдиган кийим\nУшбу гуруҳга турли мултқаҳрамонлар суратлари ёки провокацион ёзувлар туширилган футболкалар, тошли кийимлар киради. Уларни ҳозир ҳеч ким киймайди. Шунинг учун агар сизда шундай кийимлар бўлса, улар билан хайрлашинг.\nСинтетик кийимлар қўрқинчли эмас, лекин агар сизнинг терингиз сезувчан бўлса, унда бундай кийимлар айрим муаммоларни келтириб чиқаради.\nАйниқса полиэстердан тикилган кийимларни умуман киймаслик тавсия этилади. Чунки у намликни ўзига шимиб олмайди, бироқ ёқимсиз ҳидларни дарров ўзига олади. Унда тана умуман нафас олмайди. Қичишиш пайдо бўлади.\nТаниқли брендларнинг логотипи туширилган кийимлар\nАксарият одамлар асл маҳсулот билан қалбакисининг фарқига бормайди. Chanel ёки Dior деб ёзилган футболкалар айнан шу брендга тегишли деб бўлмайди. Бунинг устига бренд номлари катта ҳарфлар билан ёзилган кийимлар аллақачон урфдан қолган, уларни ҳозироқ ташлаб юборинг.\nБир хил кийимлар\nШкафингизда бўш жой йўқ, лекин нима кийишни билмайсиз. Бешта бир хил ранг ва бичимдаги жинси шим ёки кофталар сизга нимага керак? Уларнинг ўзингизга ёққанини олиб қолиб, қолганини дугонангиз ёки синглингизга бериб юборинг.\n15:32, 17.09.2020 // 123145\n23:54, 17.09.2020 // 116075\n15:55 Кеча // 96341\n12:35 Кеча // 75699\n22:21, 17.09.2020 // 72989


Муаллифлик ҳуқуқини ҳимояловчи белги нима?\nМуаллифлик ҳуқуқини ҳимояловчи белги – муаллифлик ҳуқуқини ҳимояловчи белги барча турдаги нашрлар титулининг орқа томони ўнг пастки бурчагида жойлашади. Мазкур белги Ўзбекистон Республикасининг “Муаллифлик ҳуқуқи ва турдош ҳуқуқлар тўғрисида”ги қонуни билан жисмоний ва юридик шахсларнинг нашрга бўлган интеллектуал мулки ва муаллифлик ҳуқуқлари ҳимоя қилинишини англатади. Муаллифлик ҳуқуқини ҳимояловчи белги асар ёки нашрнинг бошқа қисмини муаллифлик ҳуқуқи билан ҳимоя қилинганини кўрсатади.\nЛотин ҳарфи “С” айлана шакл билан ўралади ©, шунингдек, муаллифлик ҳуқуқи эгасининг номи ва нашр қилинган йил кўрсатилади.\n© М.М.Мамасиддиқов, 2019 й.\n© Бош прокуратура Академияси, 2019 й.\nМуаллифлик белгиси нима?\nМуаллифлик белгиси – муаллифлик белгиси ўзида муаллифнинг фамилиясини ёки нашрнинг биринчи бош ҳарфларини кўрсатувчи шартли ҳарфни ифодалайди. У муаллиф фамилиясининг биринчи ҳарфларидан (агар асарда учтадан кўп муаллиф бўлмаси биринчи муаллифнинг) ёки сарлавҳанинг дастлабки сўзларининг биринчи ҳарфидан (агар муаллифлар учтадан кўп бўлса ёки муаллиф бўлмаса), сарлавҳа ва мазкур фамилиянинг бош ҳарфларига мос равишдаги миқдордан иборат бўлади. Муаллифлик белгиси Л.Б. Хавкиннинг муаллифлик жадвали бўйича белгиланади.\nМуаллифлик белгиси классификацион индекслардаги аббревиатураларсиз титул варағининг орқа томони юқори бурчагида классификацион индекслардан кейин шрифти билан бир хил даражада берилади.\nУДК 633 (571.1)\nББК 41/42 (2Р53)\nКлассификацион индекслар деганда нимани тушунасиз?\nКутубхона – библиографик классификатори (ББК ёки КБК);\nуниверсал ўнлик таснифлаш индекси классификацияси (УДК).\nМазкур индекслар нашрларни (китобни) кутубхона ва ахборот ресурс марказларида билимларнинг қайси йўналиш ва соҳасига тегишли эканлигини қисқа ва аниқ белгилаб беради.\nҚоида тариқасида ушбу индекслар кутубхона ва ахборот ресурс марказлари томонидан ББК ва УДК ларнинг тегишли жадваллари асосида белгилаб берилади. Классификацион индекслар титул варағининг орқа томони юқори бурчагида алоҳида қаторларда қўйилади.\nХалқаро стандарт серия рақами (ISSN) нима?\nХалқаро стандарт серия рақами (ISSN) – мазкур рақам блоклари ISSN Халқаро маркази томонидан ўрнатилади ва тақсимланади. Мазкур рақамлар серияли тарзда чоп этиладиган нашрларга берилади.\nISBN ва ISSN мавжудлиги нашриётчилар, китоб билан савдо қилувчилар, кутубхоначилар, илмий ходимларга Ўзбекистон ва унинг ташқарисида нашрларни қийинчиликсиз тарқатиш, мамлакатимиз ва хорижий автоматлаштирилган тизимларда нашрлар ҳақидаги ахборотни қидириб топиш имконини беради.\nАлишер Навоий номидаги Ўзбекистон Миллий кутубхонасида китоб ва журналларни интерфаол шаклда стандарт рақамлаш халқаро тизимида ISBN ҳамда ISSN рақамларини рўйхатдан ўтказиш ва олишга ёрдам берадиган хизмат ташкил қилинган. Хизматдан кутубхонанинг natlib.uz расмий сайтидаги "ISBN & ISSN" бўлимида фойдаланиш мумкин.\nХалқаро стандарт рақам (ISBN International Standard Book umber) нима?\nХалқаро стандарт рақам (ISBN International Standard Book umber) – китобларни савдо тармоқларида тарқатиш ва нашр билан боғлиқ ишларни автоматлаштириш учун зарур бўлган китоб нашрининг уникал рақами. ISBN рақами ҳар бир китобни алоҳида аниқлаш имконини беради. Мазкур рақам асосида китобнинг штрих коди яратилади.\nИлмий мақола нима?\nИлмий мақола – муайян илмий мавзу юзасидан яхлит, тугалланган, мантиқий изчилликда тайёрланган асар. Мақола одатда 8-10 варақдан иборат бўлади.\nМонографияга қандай талаблар қўйилади?\nМонографиянинг ҳажми 12,0 босма табоқдан кам бўлмаслиги керак.\nМонографияни кўриб чиқиш, тасдиқлаш ва чоп этишга тавсия этиш ОУЮ Илмий-услубий кенгаши томонидан амалга оширилади.\nКенгашда кўриб чиқиш учун монография қўлёзмаси билан бирга қуйидаги ҳужжатлар тақдим қилинади:\nилмий нашрнинг проспект режаси (намуна илова қилинади);\nмонографияни нашр этишга тавсия этиш тўғрисидаги тегишли кафедранинг мажлис баённомасидан кўчирма;\nички ва ташқи тақриз, Илмий-услубий Кенгаш томонидан белгиланган эксперт хулосаси.\nИлмий-услубий Кенгаш биринчи навбатда фан доктори илмий даражасини олиш билан боғлиқ монографияларни кўриб чиқади ва чоп этишга тавсия этади.\nИчки ва ташқи тақризчи, экспертлар томонидан ижобий баҳоланган ва Кенгаш муҳокамасида чоп этишга тавсия этилганлиги ҳақида Кенгаш мажлиси баённомасидан кўчирма тақдим этилади.\nМонографиянинг тузилиши қандай?\nМонографиянинг тузилиши қуйидагилардан иборат бўлиши тавсия этилади:\nтитул варағининг орқа томони;\nМонография – бир ёки бир неча муаллифлар томонидан муайян муаммо ёки мавзуни тўлиқ ва батафсил тадқиқ этишга бағишланган илмий ёки илмий-оммабоп нашр. Монография китоб шаклида чоп этилади. Монографияни чоп этишдан мақсад амалга оширилган илмий ва амалий ишларнинг натижаларини умумлаштириш ҳисобланади. Монографияда муайян масала юзасидан тегишли адабиётлар таҳлил этилади ва умумлаштирилади, фанни ривожлантиришга йўналтирилган янги ғоялар ва гипотезалар илгари сурилади. Докторлик диссертациялари доирасида амалга оширилган тадқиқотларнинг муайян қисми монография кўринишида илмий жамоатчиликка тақдим этилиши мумкин.\nРисола – ижтимоий-сиёсий ёки илмий-оммабоп тусдаги унча катта бўлмаган китоб нашри. Унинг ҳажми одатда 50 варақ ёки 3 босма табоқдан кўп бўлмаган, юмшоқ муқовага эга бўлган шаклда чоп этилади.\nКонференция материаллари нима?\nДавра суҳбатлари, конференциялар, илмий-амалий анжуманлар материаллари – ўтказилган тадбирларнинг хулосалари, ўқилган маърузалар матнлари, илмий мақолалар, тавсия ва қарорларни ўзида ифодалайдиган даврий бўлмаган тўплам.\nТезислар тўплами нима?\nКонференциялар, давра суҳбатлари, илмий-амалий анжуманлар тезислари тўплами – ўтказилиши режалаштирилаётган тадбирлардаги маъруза ва чиқишларнинг қисқача мазмуни акс этган даврий бўлмаган тўплам. Мазкур материаллар дастлабки таништирув тусига эга бўлиб, одатда тадбир ўтказилишидан олдин чоп этилади. Бунда илмий маърузанинг, мақола ёки бошқа илмий ишнинг мазмуни қисқа, аниқ, мантиқий изчилликда баён этилади.\nИлмий ишлар тўплами нима?\nИлмий ишлар тўплами – илмий муассасалар, ўқув юртлари, илмий жамиятларнинг тадқиқот натижаларини, муайян фан соҳаси етук вакилларининг таҳлилий - илмий мақолаларини ўзида мужассамлаштирган тўплам. Мазкур тўпламлар даврий тарзда ҳам чиқарилиб борилиши мумкин.\nДиссертация авторефератида келтирилган илмий ишлар рўйхатига қандай талаблар қўйилади?\nдиссертация авторефератида келтирилган барча илмий ишлар диссертация мавзусига мувофиқ бўлиши керак.\nагар изланувчининг мақолалари ҳаммуаллифликда ёзилган бўлса, у ҳар бир ҳаммуаллифнинг ҳиссасини холис акс эттириши лозим ва мақолалардан ўз диссертациясида қисман ёки тўла фойдаланиш учун ҳаммуаллифларнинг ёзма равишда билдирган розилигини олиши зарур.\nОАКга талабгорнинг асосий илмий ишлари нусхалари юборилади.\nДиссертация авторефератида илмий ишлар рўйхати қандай тартибда келтирилади?\nЎқув адабиётлари илмий ишлар жумласига кирадими?\nФан доктори (DSc) илмий даражасини олиш учун тайёрланган диссертация бўйича қандай талаблар мавжуд?\nэълон қилинган илмий ишларнинг умумий сони 15 тадан кам бўлмаслиги керак;\nдиссертация натижаларининг халқаро ва республика илмий ва илмий-амалий конференцияларида кенг муҳокамаси асосида камида 2 та материал (мақола, маъруза ёки маъруза тезиси) халқаро конференция материаллари тўпламида эълон қилинган бўлиши шарт;\nижтимоий-гуманитар фанлари соҳалари бўйича диссертация натижалари юзасидан монография эълон қилиниши керак;\nулардан Рўйхатга киритилган илмий нашрларда камида 10 та мақола, улардан 1 таси тегишли фан тармоғи ривожланган хорижий мамлакатларнинг нуфузли ихтисослашган илмий журналларида эълон қилинган бўлиши керак.\nФалсафа доктори (PhD) илмий даражасини олиш учун тайёрланган диссертация бўйича қандай талаблар мавжуд?\nэълон қилинган илмий ишларнинг умумий сони 7 тадан кам бўлмаслиги керак;\nулардан камида 3 та илмий мақола (жумладан нуфузли хорижий илмий журналларда 1 та мақола) ОАKнинг Рўйхатига киритилган нашрларда чоп этилиши лозим.\nДиссертация мавзуси бўйича эълон қилинган илмий ишларга қандай талаблар қўйилади?\nэълон қилинган илмий ишлар диссертациянинг илмий янгилигини акс эттириши керак;\nдиссертация натижалари халқаро ва республика доирасида ўтказилган илмий конференцияларда ва семинарларда муҳокамадан ўтказилиши шарт;\nдиссертациянинг асосий илмий натижалари даврий илмий нашрларда эълон қилиниши лозим;\nижтимоий-гуманитар фанлар соҳасида эълон қилинган асосий илмий ишлар якка муаллифликда бажарилган бўлиши керак.\nДиссертацияда адабиётлардан фойдаланиш тартиби қандай?\nДиссертация тадқиқотида замонавий талабларга жавоб берадиган адабиётлардан фойдаланиш тавсия этилади. Диссертацияда фойдаланилган адабиётлар рўйхати, изланувчининг хоҳишига кўра, алифбо, систематик ёки матнда ҳавола қилиниши кетма-кетлиги тарзида келтирилади. Фойдаланилмаган ва ҳавола қилинмаган адабиётларни рўйхатга киритиш тақиқланади.\nДиссертацияда фойдаланилган материалларнинг манбаси, уларнинг муаллифи ва номи тўлиқ кўрсатилиши, шунингдек ҳаммуаллифларнинг ғоя ёки ишланмаларидан фойдаланилган тақдирда, диссертация ва диссертация авторефератида бу ҳақда қайд этилиши шарт.\nЎзбекистон Республикасининг коррупцияга қарши курашиш давлат сиёсати\nЎзбекистон Республикаси қонунчилигидаги манфаатлар тўқнашуви\nДавлат хизматчиларининг ахлоқ-одоб қоидалари


Устоз номини шарафлаб - AmuNews.uz - энг сўнгги янгиликлар\nУстоз номини шарафлаб\nЎтмишни хотирлаб, аждодлар руҳини қадрлаб яшамоқ инсоний фазилатлардан бири саналади. Шундай инсонлар бўладики, ҳаётга яшиндай чақнаб келади, оловдай ёниб яшайди. Авлодлар хотирасида мангу из қолдиради. Инсон қадри унинг узун ёки қисқа умр куриши билан эмас, балки унинг қайсидир соҳадаги муносиб хизматлари билан баҳоланади.\nБиз эсламоқчи бўлган қадрли инсон Камолбой Аминов ибтидоси ва интиҳоси оралиғи бир яшин чақнашичалик қисқа фурсатни ўз ичида қамраган умрнинг ҳар бир лаҳзаси бебаҳо эканлигини билиб яшади. У 1921 йилнинг баҳор фаслида (санаси аниқ эмас) Қипчоқ қишлоғининг, "Чуноқ” овулида дунёга келди. Бўлажак маърифатпарварнинг отаси Аминбой бобо деҳқончилик ва ҳунармандчилик билан шуғулланарди. Ҳалол меҳнатнинг нонини еб ўсаётган болакай илм излаб собиқ Алишер Навоий номидаги бошланғич мактабга қадам ташлади. У умумий ўрта таълимни собиқ Крупская номидаги (ҳозирги 11-сонли) мактабда ўқиб тугатди.\nЗеҳни теран, билимга ташна Камолбой Тўрткўл туманидаги Педагогика билим юртида, уни тугатгач, Нукус педагогика институтининг тарих-география бўлимида таҳсил олди.\n1941 йилда бошланган Иккинчи жаҳон уруши Камолбой Аминовнинг ўз олдига қўйган эзгу мақсадларини амалга оширишига халақит берди. Элпарвар ва шижоатли йигит Ватан ҳимояси учун жангга отланди. Жанг пайтида оғир ярадор бўлиб, госпиталда даволанди ва яна фронтга жўнади. Урушдан эсон-омон, кўксига орден тақиб қайтган Камолбой ўзи савод чиқарган А.Навоий номли мактабда ўз мутахассислиги бўйича тарих ва география фани ўқитувчиси сифатида иш фаолиятини бошлади. Тез орада жамоа орасида ҳурмат қозонди ва мактаб илмий бўлим мудири лавозимига тайинланди. Ўзига нисбатан талабчанлик ҳисси уни яна таълим олишга ундади. 1948 йилда Нукус Давлат педагогика институтининг рус тили ва чет тили факультетига (сиртқи бўлимига) ўқишга кирди. Ўқишни тугатгач, билим ва малакаси ошган мутахассис 1958 йилда Амударё туман халқ маорифи бўлимида мактаблар нозири лавозимига ишга тайинланди. 1962 йилда туман халқ таълими бўлими мудири лавозимида фаолият бошлади.\nАфсуски, ўлим ёш танлмайди. 1965 йил 19 сентябрь куни маориф соҳасининг жонкуяри, 3 нафар қиз, битта ўғил фарзанднинг отаси Камолбой Аминов автоҳалокат туфайли вафот этди.\nҲар бир халқнинг ва инсоннинг бахти - хотирлаганда юраги ғурур ва ифтихорга тўладиган аждодларининг бор эканлигида. Камолбой Аминовга муносиб бўла олган авлодлари бугунги кунда таълим соҳасида фаолият юритиб келмоқдалар. Азиз устознинг ишларини келини Дилбарой, невараси, 62-сонли умумтаълим мактаби директори Баҳром Болтабоев, туман ХТМФМТТЭБда услубчи лавозимида ишловчи невара келини Гулнора Ўрозбоевалар давом қилдириб, устознинг номини шарафлаб яшашмоқда.\n75-сонли умумтаълим мактабнинг бошланғич таълим ўқитувчиси.


Ўзбекистон аниқ узатмалар ва тўпга эгалик қилишда Япониядан устун келди видео 27-11-2021, 20:29 | Zamin.uz\n09:25 / 18.01.2019\nЎзбекистон аниқ узатмалар ва тўпга эгалик қилишда Япониядан устун келди (видео)\nЎзбекистон терма жамоаси Осиё Кубоги гуруҳ босқичининг сўнгги турида Японияга қарши майдонга тушиб, 1:2 ҳисобида мағлубиятга учради. Элдор Шомуродовнинг ҳисобни очишига японлардан Йошинори Муто ва Цукаса Шиотани жавоб голи қайтаришди.\nҚуйида Ал-Айндаги «Халифа бин Зайд» стадионида 7005 нафар мухлис қаршисида ўтган ўйиннинг баъзи статистик маълумотларига тўхталиб ўтамиз.\nЖами зарбалар: 14 – 10\nДарвоза соҳасига: 5 – 2\nЖарима майдони ташқарисидан: 9 – 4\nЖарима майдони ичидан: 5 – 6\nЗарбалар аниқлиги: 42% – 29%\nТўпга эгалик қилиш: 43,3% – 56,7%\nЯккакурашларда ғолиб чиқиш: 48% – 52%\nҲаводаги яккакурашларда ғолиб чиқиш: 52% – 48%\nРақиб пас узатган вақтда тўпни эгаллаб олиш: 7 – 7\nОффсайдлар: 1 – 0\nБурчак зарбалари: 4 – 7\nЖами узатмалар: 426 – 556\nУзоқ масофага пасларнинг улуши: 11% – 14%\nУзатмалар аниқлиги: 83% – 86%\nМайдоннинг иккинчи ярмида амалга оширилган узатмалар аниқлиги: 77% – 80%\nКросслар: 14 – 23\nМуваффақиятли кросслар: 21% – 17%\nҲимоядан тўпни узоққа тепиб юбориш: 20 – 17\nЎйин қоидасини бузиш: 17 – 10\nСариқ карточкалар: 2 – 2\n– Шомуродов Ўзбекистон миллий терма жамоасидаги 10-голини урди (31-ўйинида). Унга Достон Ҳамдамов ассистентлик қилди.\n– Отабек Шукуров – жами 95 марта тўп билан муомалада бўлди, бу – энг юқори кўрсаткич. Тўп билан фаол ўйнаш борасида Икром Алибоев (86) ва Жавоҳир Сидиқов (81) кейинги ўринларни эгаллади.\n– Шукуров ва Алибоев энг кўп тўп узатиш бўйича ҳам етакчилардан бўлишди. Отабек 87 марта (14 фоизи узоқ масофага, 89 фоизи аниқ), Икром эса 72та (14 фоизи узоқ масофага, 86 фоизи аниқ) пас оширди.\n– Узатмалар аниқлиги бўйича Ислом Тўхтахўжаев ва Жавоҳир Сидиқов фоиз ҳисобида энг яхши кўрсаткични қайд этишди. Тўхтахўжаевнинг жами 42та тўп узатишидан 95 фоизи, Сидиқовнинг 68та узатмасидан 94 фоизи манзилга аниқ етиб борди. Фаррух Сайфиев (49та пас) ва Фозил Мусаев (39) ҳам 90 фоизлик аниқликда тўп оширган.\n– Сидиқов, Ҳамдамов ва Рашидов уч маротабадан кросс амалга оширишди. Жавоҳирнинг учала кросси ҳам муваффақиятли чиқди. Сидиқов дарвоза томон зарба учун узатмалар бериш бўйича ҳам етакчи – 4 марта.\n– Даврон Ҳошимов яккакурашларда бирон марта имкониятни бой бермади. Отабек Шукуров 71 фоиз ҳолатда рақиб билан курашда устун келди, ҳаводаги яккакурашларнинг барчасида ғолиб чиқди.\n– Ўзбекистоннинг 7 футболчиси Япония дарвозаси томон зарба йўллаган бўлса, улардан 6 нафари фақат битта зарба билан кифояланди. Биттадан кўпроқ зарба фақат Шомуродовда, унинг 4та тўпидан биттаси голга айланди. У уч маротаба жарима майдони ичидан, бир марта ташқарисидан зарба йўллади.\n– Японлар Даврон Ҳошимовга нисбатан 4 марта ўйин қоидасини бузишди, унинг ўзи эса биронта ҳам қоидабузарлик қилгани йўқ.\nЯнгиликлар » Спорт » Ўзбекистон аниқ узатмалар ва тўпга эгалик қилишда Япониядан устун келди (видео)


Бошқача йўл йўқ… « Ўзбекистон Халқ Ҳаракати\nБошқача йўл йўқ…\n08 February 2014 - 12:35\nТўғрисини ва соддагина қилиб айтадиган бўлсам. Биз мустақиллиққа осонгина эришдик, жангу-жадалларсиз, қонлар тўкиб жонлар бермадик. Аммо мана шу мустақил юрт бўлишлиги учун бугунги кундаги диктатор И. Каримов хукумати ва қолаверса халқимиз орасидаги айрим шукроначилар асоссиз равишда ОАВлар орқали ва халқимиз орасида мустақиллиққа не-не машаққатлар эвазига эришдик дея ёлғон сўзлари билан халқимизга қарата бонг урмоқдалар, аслида кўпчилик бу манқуртлар эмаслигини билишмайди. Мустақил юрт бўлишлиги учун қанчадан-қанча фидойиларимиз жон берган ва жонларини бермоқдалар. Қолаверса юртимизда адолат ва хақиқат тантана қилиши учун курашиб ўз юртидан йироқда ўзга юртлардан панох излаб мухожиратга юз тутганлар ва қамоқларда айбсиз айбдорлар йиллаб озодликдан махрум этилганлар қанчадир. Нега улар мазлум халқ каби адолатга ва хақиқатга тик боқиб тан олишни хохлашмайди?\nМен хар гал ЎХҲ расмий сайтида чоп этилиб борилаётган У. Ҳақназаров гурухи томонидан ёзилган хар бир мақолани диққат билан ўқийман. 2014-йил 3-февралда ЎХҲ расмий сайтида чоп этилган У. Ҳақназаров ва унинг гурухи томонидан ёзилган мақола сўнгида билдирилган фикрларга тўла тўкис қўшиламан, сабаби биз хам диктатор И. Каримовнинг сиёсий режимига ва унинг сиёсий элитасига оид хамда Ўзбекистон ташқарисида ва ичкарисида рўй бераётган воқеалар асосида қанчадан-қанча ва хилма-хил танқидий мақолалар орқали ёритиб ёздик ва ёзмоқдамиз лекин ушбу танқидий мақолаларимизнинг хеч бири бу манқуртларни ёвуз ниятларидан қайтара олмади ва қайтара олмайди ҳам, шунинг учун аввало хақиқий мухолиф сиёсий партиялар яъни Ўзбекистон Халқ Ҳаракати ва Ўзбекистон Исломий Ҳаракати Жиҳотчилари золим Каримов сиёсий режимига қарши қуролли курашиш учун бирлашмоғимиз лозим, қўшимча тарзда шуни ҳам айтишим лозимки халқимиз 2005-йилдаги диктатор И. Каримов томонидан амалга оширилган Андижон қирғинидан сўнг қўрқув ичида қолди. Лекин албатта бу курашда халқимиз орасида ўз хисасини қўшадиган биродарларимиз топилади. Агарда биз диктатор И. Каримов сиёсий режимига қарши қуролли қўзғолон қилмас эканмиз, энди барчамизга бундан бошқача йўл асло бўлмайди.\nҲурматли биродарлар диктатор И. Каримов сиёсий режимига қарши қуролли курашда бир жону бир тан бўлайлик!


Қурайш қабиласи — KUKALDOSH.UZ\nКитобида “Қурайш” номли сура нозил қилган Аллоҳга ҳамд бўлсин. Қурайш қабиласидан бўлган саййидимизга саловат ва саломлар бўлсин.\nПайғамбаримиз Муҳаммад соллаллоҳу алайҳи ва саллам Қурайш қабиласига мансуб эдилар. Сийрат китобларида у арабларнинг энг нуфузли қабиласи бўлгани ҳақидаги маълумотларни кўп учратамиз. Бу сўз Қуръони каримда ҳам келган, ҳатто бир сура шу ном билан аталган.\n“Қурайш” сўзи луғатда — кичкина акула деган маънони билдиради. Расулуллоҳ соллаллоҳу алайҳи ва салламнинг насаб силсиласидаги 11-оталари — Феҳр исмли довюрак инсон “Қурайш” лақаби билан танилган. Шижоат, жасорат хислатлари қадимги араб жамиятида юксак қадрланган. Феҳрнинг қавми денгиздаги энг кучли жонзот акула бўлса, орамиздаги энг мард ва журъатли инсон Феҳр бўлади, демоқчи бўлганлар. Кейинчалик бу ном унинг авлодларига кўчиб ўтиб, бутун қабиланинг номи Қурайш бўлиб қолган. Феҳрнинг авлодлари “қурайшийлар” дейилади. Феҳрдан юқориси эса “кинонийлар” дейилади.\nҚуръони Каримдаги бир суранинг шу ном билан аталишига келсак, у сурада Аллоҳ томонидан Қурайш қабиласига хослаб қилинган хитоб бор. Тўрт оятдан иборат бу мўжаз сурада Аллоҳ таоло Қурайш қабиласига берган неъматларини эслатади. Хавфдан омон сақлаш бир неъмат бўлса, очликдан тўдириш яна бир неъматдир. Гиёҳ унмайдиган тақир ер ва тоғ-у тошдан иборат Макка шаҳрида ризқу рўздан маҳрум бўлмай йил – 12 ой тўқ яшашлари Аллоҳнинг инояти эди, албатта. Бу тўқликнинг зоҳирий сабаблари, бир томондан, ҳаж ва умра қилиш ниятида чор атрофдан Маккага келувчи зиёратчиларнинг қадами узилмаслиги бўса, иккинчи томондан, қурайшликларнинг савдо карвонлари эмин-эркин сафарлар қилиб, олди-сотди ишларини тўсиқларсиз битира олишлари эди. Кучлилар кучсизларни эзадиган, йўлларда қароқчилик ва талончилик одатий ҳол саналган жоҳилиятдаги араб жамиятида Қурайшда мавжуд бу имтиёз уларга катта қулайлик ва кўп манфаат келтирар эди. Араблар қалбида ҳарам ерлари ва Каъбатуллоҳга нисбатан беқиёс ҳурмат бўлгани сабабли ҳатто қароқчилар ҳам Макка аҳлига ёмонлик қилишга ботинмас эдилар. Бундан кўринадики, Маккаликларнинг зиёратчиларга зарур шароитларни муҳайё қилиш ҳамда Каъба ва ҳарам ҳудудига тегишли хизматларни бажо келтиришдаги жонбозликлари Арабистон аҳолисини қониқтирган.\nАраблар ўртасида ҳурмат-эътибор ва алоҳида имтоёз Қурайш қабиласининг бошини айлантириб, ҳақ дин олдида кўзларини кўр қилди ва иймонга келишдан бош тортдилар. Улар янги динни қабул қилиш билан мавжуд имтиёз ва мавқеларидан ажраб қолишдан қўрқар эдилар. Аллоҳ таоло Қурайшни инсофга чақирганида шу эҳтиром ва имтиёзнинг боиси болъмиш Каъбани эсга олиб: “Бу уй (Каъба)нинг Роббисига ибодат қилсинлар”, деб буюрди.\nМурожаатнинг бу услуби уларни тафаккурга чорлайди, тош ва ёғочдан ясалган бутларга эмас, юқоридаги неъматларни берган Зотга – Ёлғиз Аллоҳга ибодат қилиш лозимлигини уқтиради.\nРоббимиз бундай услубда Қурайш қабиласига хитоб қилиш билан қиёматгача келадиган умматларни неъматлар устида фикр юритишга ундади, ибрат-намуна олишга чақирди.\nИкром Абдулаҳад ўғли,\n«Кўкалдош» ўрта махсус ислом таълим муассасаси\nКАЛИТ СЎЗ: quraysh\nҲайвонларнинг гўшти ҳалол бўлишдаги меъзон.


Туркманистон президентини Кўксарой қароргоҳида расмий кутиб олиш маросими — суратларда - Daryo\n16:42, 05.10.2021 21025\nАввал хабар берилганидек, Ўзбекистон Президенти Шавкат Мирзиёевнинг таклифига биноан Туркманистон президенти Гурбангули Бердимуҳамедов 4 октябрь куни расмий ташриф билан Ўзбекистонга келди. Ташрифнинг илк кунида Бердимуҳамедов Шавкат Мирзиёев ҳамроҳлигида Мустақиллик майдонига ташриф буюриб, Мустақиллик ва эзгулик монументи пойига гул қўйган бўлса, 5 октябрь куни Кўксарой қароргоҳида Туркманистон раҳбарини расмий кутиб олиш маросими бўлиб ўтди.\nМаросимдан сўнг Шавкат Мирзиёев ва Гурбангули Бердимуҳамедов аввалига тор доирада, сўнг кенгайтирилган таркибдаги музокаралар ўтказган. Тадбирлардан кейин ОАВ билан ташкил этилган учрашувда музокаралар самарали ва сермазмун бўлганини, давлат раҳбарлари икки томонлама ҳамкорликни ривожлантиришнинг барча йўналишларини муҳокама қилганларини таъкидланган.\n«Дарё» фотомухбири ушбу тадбирларнинг эътиборга молик лаҳзаларини кадрларга муҳрлади.\nФахрий қоровул сўнгги тайёргарлик олиб бормоқда.\nТуркманистон делегацияси вакиллари.\nОАВ ходимлари тадбир олдидан стендап қилишмоқда.\nЎзбекистон Президенти Шавкат Мирзиёев ва Туркманистон президенти Гурбангули Бердимуҳамедов кириб келишмоқда.\nЎзбекистон Президенти Шавкат Мирзиёев ва Туркманистон президенти Гурбангули Бердимуҳамедов.\nМаданият вазири Озодбек Назарбеков (чапдан биринчи), Соғлиқни сақлаш вазири Абдуҳаким Ҳожибоев, Транспорт вазири Илҳом Маҳкамов ва Энергетика вазири Алишер Султонов.\nФахрий қоровул чиқиши.\nКенгайтирилган таркибдаги музокаралар олдидан\nКенгайтирилган мажлис зали.\nТуркманистон делегацияси вакили ўз давлати байроғи олдида.\nБожхона қўмитаси раиси Муроджон Азимов (ўнгда), бош вазир ўринбосари Жамшид Қўчқоров (ўртада) ва Ўзбекистон Ташқи ишлар вазирлиги Шартнома-ҳуқуқ бошқармаси раҳбари Комил Рашидов.\n«Ўзбекгидроэнерго» акциядорлик жамияти бошқаруви раиси, сенатор Абдуғани Сангинов (ўнгда) ҳамда Энергетика вазири Алишер Султонов.\nСув хўжалиги вазири Шавкат Ҳамроев (чапда) ҳамда бош вазир ўринбосари Шуҳрат Ғаниев.\nМарказий Осиё халқаро институти директори Анвар Носиров.\nЎзбекистон Ташқи ишлар вазирлиги Шартнома-ҳуқуқ бошқармаси раҳбари Комил Рашидов (чапдан биринчи), Сув хўжалиги вазири Шавкат Ҳамроев, бош вазир ўринбосари Шуҳрат Ғаниев ҳамда «Ўзбекгидроэнерго» акциядорлик жамияти бошқаруви раиси, сенатор Абдуғани Сангинов.\nБош вазир ўринбосари Жамшид Қўчқоров ҳамда Савдо-саноат палатаси раиси Адҳам Икрамов.\nТранспорт вазири Илҳом Маҳкамов (ўнгда).\nТуркманистон президенти Гурбангули Бердимуҳамедов бошчилигидаги делегация.\nҲужжатларни имзолаш маросими\nБожхона қўмитаси раиси Муроджон Азимов.\n2024 йилгача маданий-гуманитар соҳада ҳамкорлик дастурини алмашаётган иккала давлат ташқи ишлар вазирлари.\nВиза процедураларини соддалаштириш тўғрисида битим, Фуқароларнинг ўзаро қатновлари тўғрисида баённома, икки давлатнинг адлия вазирликлари ва фан академиялари ўртасида меморандумни алмашаётган иккала давлат ташқи ишлар вазирлари.\nЎзбекистон ва Туркманистон транспорт соҳасида ҳамкорликни фаоллаштиришга келишди\n07:30, 08.05.2022 75752\n13:59 Бугун 921\n13:44 Бугун 3561\n13:44 Бугун 955\n22:38, 14.05.2022 62369\n22:30, 15.05.2022 50543\n18:10, 14.05.2022 49079


Токио-2020 нинг 12-куни ўзбекистонлик спортчилар учун қандай ўтди? | Qalampir.uz\nТокио-2020 нинг 12-куни ўзбекистонлик спортчилар учун қандай ўтди?\nСпорт\t04 Август 20:20 6911\nБугун, 4 август куни Олимпия ўйинларининг ўн иккинчи кунида умумий ҳисобда нафар ўзбекистонлик спортчи баҳсларда иштирок этди.\nКаноэда эшкак эшиш. Ушбу спорт тури бўйича Токио-2020 Олимпия ўйинларида Ўзбекистон шарафини ҳимоя қилаётган Дилноза Раҳматова ҳамда Нилуфар Зокирова яккалик босқичида чорак финал баҳсини ўтказди. 200 метр масофага кечган беллашувда дастлаб Нилуфар Зокирова стартга чиқди. У ўз гуруҳида 48.995 сония натижа билан олтинчи бўлиб маррага етиб келди. Иккинчи гуруҳда Дилноза Раҳматова 46.645 сония кўрсаткични қайд этди. Бироқ бу натижа билан иккинчи ўринни қўлга киритган россиялик спортчидан 0.008 сония ортда қолган Раҳматова ҳам ярим финал йўлланмасидан қуруқ қолди;\nЭркин кураш. -86 кг вазнда Ўзбекистон шарафини ҳимоя қилаётган Жавраил Шапиев илк босқичдаёқ имкониятни бой берди. Унинг рақиби Рио-2016 Олимпиадаси ва икки карра Жаҳон чемпиони эронлик Ҳасан Яздани бўлди. Шапиев тажрибали рақибга қарши муносиб курашганига қарамай, Яздани якунда ғалаба қозониб, кейинги даврага йўл олди. -57 кг вазн тоифасида Ғуломжон Абдуллаев ҳам Токио-2020 Олимпиадасининг чорак финалида имкониятни бой берди. Уни мазкур босқичда сўнгги 2 Жаҳон чемпионатининг ғолиби россиялик Заур Угуев таслим этди. Шу тариқа, эркин курашчилар ўз юришини тўхтатди;\nБокс. +91 кг вазн тоифасида ўзбекистонлик Жаҳон чемпиони Баҳодир Жалолов британиялик Кларк Фрейзерга қарши рингга кўтарилди ва муросасиз кечган жангда 5:0 ҳисобида ғалабани қўлга киритиб, финалга йўл олди. Ўзбекистонлик бокс юлдузи энди камида кумуш медални нақд қилди. Финалда Жалоловга АҚШлик Ричард Торрес Жуниор рақиблик қилади.\nЭслатиб ўтамиз, Ўзбекистон делегацияси Токио-2020 Олимпиадасида бугун, 4 августгача 2 та олтин ва 1 та бронза медаль қўлга киритди. Олтин медаллар Улуғбек Рашидов (таэквондо) ва Акбар Жўраев (оғир атлетика) томонидан қўлга киритилган бўлса, бронза медаль Давлат Бобонов (дзюдо) томонидан ютиб олинган.\nБаҳодир Жалолов Олимпия ўйинлари Олимпиада Токио-2020 Токио Олимпиадаси Давлат Бобонов Улуғбек Рашидов Жавраил Шапиев Ғуломжон Абдуллаев Нилуфар Зокирова Дилноза Раҳматова\n20 Сентябрь 18:17 53140\n20 Сентябрь 13:55 42920\n19 Сентябрь 11:57 40081\n19 Сентябрь 18:13 38031\n19 Сентябрь 16:53 25932


Ниҳоят, Samsung «камбағалбоп флагман»ларини тақдим этди! - Terabayt.Uz\nНиҳоят, Samsung «камбағалбоп флагман»ларини тақдим этди!\nЖанубий кореялик техногигантнинг Galaxy S9 туркуми флагманлари юксак технологиялар билан бирга, юқори нархга ҳам эга. Шунинг учун ҳам компания ушбу моделларнинг нисбатан ҳамёнбоп талқинлари – Galaxy A9 смартфонларини чиқараётгани ҳақида ёзганмиз.\nЎҚИНГ: Samsung Galaxy S9: «камбағаллар учун» смартфон\nКуни кеча – 2018 йилнинг 9 июнь санасида Samsung ўзининг ўрта нархли Galaxy A9 Star ҳамда Galaxy A9 Star Lite моделли смартфонларини расман намойиш қилди.\nБу икки моделнинг бир хил жиҳатлари кўп: 2220х1080 пиксел сиғимли SuperAMOLED-дисплей, Qualcomm сипсетлари, 4 гигабайтлик тезкор хотира, 24 мегапикселли селфи-камера, орқа панелдаги дактилоскопик датчик, NFC модули ҳамда Experience 9.0 график қобиғидаги Android Oreo операцион тизими.\nФарқларига келадиган бўлсак, Galaxy A9 Star гаджети Snapdragon 660 процессорига ва диагоналига 6,28 дюймлик экранга эга. Унинг доимий хотираси ҳажми 64 гигабайтга, аккумуляторининг ток сиғими эса 3700 мА/соатга тенг. Смартфоннинг асосий камераси 16 ва 24 мегапикселли сенсорларни ўз ичига олган, улар iPhone X дизайнида жойлаштирилган. Смартфонда замонавий USB Type-C порти ҳамда FM-радио мавжуд.\nЎҚИНГ: Танишинг: Samsung Galaxy A9 Star ва A9 Star Lite смартфонларининг «жонли» фотоси ҳамда тавсифи\n«Ака-ука»ларнинг «кичкина»си – Galaxy A9 Star Lite эса 6 дюймлик экран билан кифояланган, чипсети ҳам Snapdragon 450 моделига мансуб. 3500 мА/соатлик батареядан куч олиб ишлайдиган бу смартфон 32 гигабайт ички хотирага эга. Гарчи селфи учун 24 мегапикселли камера ажратилган бўлса-да, Galaxy A9 Star Lite модели асосий камераси «бундайроқ» – 5 ва 16 мегапикселли датчиклардан иборат.\n«Камбағалбоп флагман»ларнинг савдоси 15 июндан бошланади. Уларнинг «тўнғич»и учун Samsung 470 доллари сўраяпти, «кенжа»си учун эса – 310 доллар.\nУшбу смартфонсознинг кўплаб моделлардаги бошқа смартфонларига эса Terashop.uz онлайн дўконимизда буюртма бериш имкони мавжуд.\n#Android смартфон #хабарлар #Samsung Galaxy A9 Star Lite #Samsung Galaxy A9 Star


Қиёматнинг катта аломатлари: Доббанинг чиқиши (1)\nBy Зубайр Исмоил on 08/27/2019 МАҚОЛАЛАР ҚИЁМАТ АЛОМАТЛАРИ\nҚиёматнинг катта аломатларидан бири охирзамонда ердан Добба чиқиши бўлиб, у одамларга сўзлайди, уларни мўмин ва кофирга ажратади. Бу ҳодиса одамлар бузилиб, Аллоҳ таолонинг буйруқларини бажармай қўйганларида содир бўлади.\nБу аломат ҳақидаги сўз қуйидаги масалаларни ўз ичига олади:\nБиринчи масала – Доббанинг чиқишига Китоб ва суннатдан далиллар\nАллоҳ таоло деди: “(Одамлар гуноҳ ва туғёнга берилгани, Аллоҳнинг шариатидан юз ўгиргани сабабли) азобга ҳақли бўлишган пайтда Биз улар учун ердан бир жониворни (доббани) чиқарамиз. У уларга одамлар оятларимизга иймон келтирмаётгани ҳақида сўзлайди” (Намл, 82).\nИбн Аббос разияллоҳу анҳумодан ривоят қилинишича, оятдаги ўзбекчага «сўзлайди» деб таржима қилинган «тукаллимуҳум» сўзининг маъноси: «Одамларни жароҳатлайди, яъни кофирнинг пешонасига «кофир» деб, мўминнинг пешонасига «мўмин» деб ёзади», демакдир. Яна у кишидан «тукаллимуҳум» сўзининг маъноси «одамларга хитоб қилади» деган маънони ифода этиши ҳам нақл қилинган.\nИбн Касир раҳимаҳуллоҳ айтади: «Бу добба – ҳайвон одамлар охирзамонда фасодга берилиб, Аллоҳнинг буйруқларини тарк этиб, ҳақ динни бошқасига алмаштирган пайтларида чиқади. Аллоҳ уларга ердан бир ҳайвонни чиқаради. У одамларга мазкур қилмишлари тўғрисида сўзлайди».\nАлусий айтади: «Яъни добба одамларга қиёмат келаётганини уларга хабар бериб турган Аллоҳнинг оят-аломатларига ишонмай қўйганлари ҳақида ёки У зотнинг мазкур аломатларни ҳам ўз ичига олган умумий оят-аломатлари ҳақида сўзлайди».\nДобба ҳақидаги ҳадислар:\nАбу Умома разияллоҳу анҳудан ривоят қилинган ҳадисда Расулуллоҳ саллаллоҳу алайҳи ва салламдан бундай дейдилар: «…Кейин добба чиқиб, одамларнинг бурунларига тамға босади. Сўнг у кишилар орангизда (узоқ йил) умр кўрадилар. Ҳатто бир киши туя сотиб олганида ундан: “Кимдан сотиб олдинг?” деб сўралади. Шунда у: “Бурнига тамға босилганларнинг биридан сотиб олдим”, дейди».\nАбу Ҳурайра разияллоҳу анҳудан ривоят қилинади: «Расулуллоҳ саллаллоҳу алайҳи ва саллам айтдилар: “Олти нарса: Дажжол, тутун, ер ҳайвони (добба), қуёшнинг кунботардан чиқиши, оммага тааллуқли бўлган иш (яъни қиёмат қойим бўлиши) ва ҳар кимнинг ўзига тааллуқли бўлган иш (яъни ўлим) келишидан аввал амал қилиб қолинглар”».\nҲузайфа ибн Усайд Ғифорий разияллоҳу анҳу ривоят қилади: «Биз гаплашиб ўтирган эдик, Набий саллаллоҳу алайҳи ва саллам олдимизга чиқиб келдилар. Шунда у зот: “Нима ҳақда гаплашяпсизлар?” дедилар. “Қиёмат ҳақида гаплашяпмиз”, деб жавоб беришди. “Дарҳақиқат, ундан олдинги ўнта аломатни кўрмагунингизча қиёмат қойим бўлмайди”, дедилар ва тутун, дажжол, добба – ер ҳайвони, қуёшнинг кунботардан чиқиши, Исо ибн Марям алайҳимассаломнинг тушиши, яъжуж-маъжуж, учта ер ютиш: машриқ, мағриб ва араб яриморолидаги ер ютишни ва охири Ямандан чиқиб, одамларни маҳшар томон ҳайдайдиган оловни зикр қилдилар».\nАбдуллоҳ ибн Амр разияллоҳу анҳумодан ривоят қилинади: «Расулуллоҳ саллаллоҳу алайҳи ва салламдан бир ҳадис ёд олдим, уни ҳалигача унутганим йўқ. Расулуллоҳ саллаллоҳу алайҳи ва салламдан эшитганман: “Аломатларнинг энг биринчиси қуёшнинг кунботардан чиқиши ва чошгоҳ вақтида доббанинг одамлар қаршисига чиқишидир. У иккисидан қайси бири шеригидан аввал чиқса, бошқаси ҳам тезда унинг ортидан чиқади”».\n Қаранг: «Тафсир Ибн Касир», 3/351.\n Аллома Маҳмуд ибн Абдуллоҳ ал-Ҳусайний ал-Алусий, лақаби Шиҳобиддин, куняси Абу Сано. 1217-ҳижрий йилда Ироқнинг Бағдод шаҳрида туғилган. Буюк муфассирлардан саналади. Талай фойдали асарлар муаллифи. «Руҳ ал-маъоний» ва «Дақоиқ ат-тафсир» китоблари шулар жумласидан. 1270-ҳижрий йилда вафот этган. («Ал-аълом», 7/176. «Жало ал-айнайн», 27-28-бетлар.)\n Қаранг: «Руҳ ал-маъоний», 6/314.\n Имом Аҳмад «Муснад»да (5/268) ривоят қилган. Ҳайсамий «Мажмаъ аз-завоид»да (8/6) бундай деган: «Ҳадисни Аҳмад ривоят қилган. Умар ибн Абдураҳмон ибн Атийядан ташқари барча ровийлари саҳиҳ ҳадиснинг ровийларидир. У эса ишончли ровий саналади».\n Муслим (2941), Абу Довуд (4310), Ибн Можа (4069) ва Аҳмад (2/201) ривояти.\nAvvalgi maqolaТаҳорат: Маҳсига масҳ тортиш (2)\nKeyingi maqola Пайғамбаримиз намозни қандай ўқиганлар?


Мексика касалликка қарши чораларни кескинлаштирди\n27 ноябр 2020, Тошкент вақти: 14:25\nМексика ҳукумати 160 дан зиёд фуқаро ҳаётига зомин бўлгани тахмин қилинаётган янги вируснинг тарқалиши олдини олиш мақсадида мамлакат бўйлаб кескин чоралар қўлламоқда.\nРежага мувофиқ, ҳукуматнинг муҳим бўлмаган йиғинлари бекор қилиниб, театрлар, концерт ва кино заллари ҳамда ресторанлар ёпилади. Фуқароларга жамоатчилик жойларида тўпланмаслик тавсия қилинди.\nМексикадан ташқари, Канада, АҚШ, Германия, Швейцария, Австрия, Ҳолландия ва Буюк Британияда янги вирусга чалиниш ҳолатлари қайд этилган.\nЖорий ҳафта бошида АҚШда чўчқа гриппи номини олган ушбу янги вирусдан икки яшар болакай вафот этди.\nБМТ қошидаги Жаҳон соғлиқни сақлаш ташкилоти чўчқа гриппи пандемияси хавфини бешинчи даражага кўтарди. Жаҳон бўйлаб пандемия эълон қилиш учун битта даража қолмоқда.


Сиз талаба бўлдингиз\nБугунги кунда она юртимизнинг қай томонига юзланманг, кўркам қад кўтарган илм даргоҳларига кўзингиз тушади. Бу даргоҳларда қанча-қанча келажагимиз куртаклари ниш отмоқдалар. Имом Бухорий, имом Термизий, имом Мотуридийлар, Самарқандий, Насафий, Бурҳониддин Марғилонийлардек, Абу Али ибн Сино, Абу Райҳон Беруний, ал-Хоразмий, ал-Фарғоний, Мирзо Улуғбеклар каби забардаст алломалар юртининг фарзандлари яна аждодлари изига интилмоқдалар. Қай соҳада бўлмасин илмга интилиш бор. Майли у олим бўлсин, зиёли бўлсин, ходим бўлсин ёки ишчи бўлсин –маърифатли бўлмоғлик бугунги кун талаби бўлиб бормоқда. Чунки илм икки дунёнинг бахту-саодатига олиб боргувчи асосий омилдур.\nИлм – зиё, жаҳолат эса зулуматдур. Инсон қачонки илм йўлини маҳкам тутса дунё ва охиратнинг бахту саодатига етишига имкон топган бўлади. Башарият илм йўлини тутиб ҳамиша юксалиб борган. Қайси жамиятда илмга эътибор бўлса тараққий топиши юқори даражага кўтарилади. Бу ҳақиқат тарихда ҳам кўрилган, ҳозир ҳам шундай. Юртимизда билим даргоҳлари кўпайиши тарққиётимизнинг гарови десак муболаға бўлмагай.\nИлм одам фарзандининг мартабасини кўтариб бошқа махлуқотлардан устувор этиши “Таълимул-мутаъаллими” китобида чиройли тарзда баён этилган:\n“Илмнинг инсоният билангина хосланиб шарафли (мақом касб этиши) экани ҳеч кимга сир эмас. Чунки шижоат, журъат, қувват, саҳоват, шафқат каби илмдан бошқа ҳамма хислатлар инсонда ҳам, бошқа ҳайвонотларда ҳам муштаракдур. Аллоҳ таоло илм билангина Одам алайҳис салоту вас-саломни фаришталардан афзаллигини изҳор қилди ва уларни (Одам алайҳис салоту вас-салом)га сажда қилмоққа буюрди ”. Бу ҳам бўлса Одам алайҳис салом фаришталар билмаган нарсаларни билганлиги сабабидан эди.\nҚурони каримда энг аввал нозил бўлган сура “Ўқи” деб бошланиши ва суранинг давомида яна илм зикр қилинишидан ҳам илм инсоният учун ўта муҳим эканлигини англаш мумкин.\nاقْرَأْ وَرَبُّكَ الْأَكْرَمُ ¤ الَّذِي عَلَّمَ بِالْقَلَمِ ¤ عَلَّمَ الْإِنسَانَ مَا لَمْ يَعْلَمْ ¤\n"Карамлиларнинг карамлиси бўлган Раббинг (фазли) ила ўқи! Ўша (Раббинг) қалам билан илм ўргатгандир. У инсонга (инсон) билмаган нарсасини ўргатди" (“Алақ” сураси, 3 –5-оят)\nВатандошимиз имом Абу Баракот ан-Насафий ҳам Ислом оламида машҳур ва маъруф бўлган “Мадорикут-танзил” номли тафсир китобларида ушбу ояти кариманинг тафсир қилиб “бандаларига билмаган нарсаларини ўргатиб, жаҳолат қоронғулигидан илм нурига чиқарганлиги камоли (лутфу) карами эканлигига далолат қилади” деб баён қилганлар.\nАллоҳ таоло илм аҳлининг даражалари ҳақида алоҳида баён қилади: يَرْفَعِ اللَّهُ الَّذِينَ آمَنُوا مِنكُمْ وَالَّذِينَ أُوتُوا الْعِلْمَ دَرَجَاتٍ(سورة المجادلة، 11)\n“Аллоҳ сизлардан имон келтирганларни ва илм эгаларини даражаларга кўтаради” (Мужодала сураси, 11-оятдан)\nЯна ўша тафсир китобида баён қилинадики, “даражалар ҳақида икки ҳил қавл бор: бири дунёда мартаба ва шарафлиги, икинчиси эса – Охиратда.\nИбн Масъуд разияллоҳу анҳу қачон шу оятни қироат қилса: “Эй инсонлар, бу оятни яхши фаҳм этинг, илмга рағбат айланг”, – дер эдилар.\nПайғамбар саллалоҳу алайҳи ва саллам “Олимнинг обиддан афзаллиги ой тўлган кечада бошқа юлдузлардан афзаллиги кабидир” – деганлар. (Аҳмад, Термизий, Абу Довуд, ибн Можа, Дора Қутний ривоятлари)\nИбн Аббос разияллоҳу анҳумодан ривоят қилинишича Сулаймон алайҳис саломга илм, мол ва мулкни (танлашлик) ихтиёри берилди. У илмни танлаган эди унга қўшиб мол ҳам, мулк ҳам берилди. Он ҳазрат саллалоҳу алайҳи ва саллам марҳамат қиладилар: “Аллоҳ Иброҳим алайҳис саломга ваҳий қилиб “Эй Иброҳим, Мен Алим (билгувчи)дурман, ҳар бир илмликни яхши кўрурман” деди”. Дарҳақиқат Аллоҳ таоло илм аҳлини яхши кўрганидандурки, уларни дунёда ҳам элу юрт орасида шарафли қилиб қўяди.\nЯна шуни ҳам билмоқ керакки, Тангри таоло илмни ҳар кимга ҳам бахш этавермагай. Кимга илм бахшида қилса бу яхшликни умрининг охирига қадар Холиқ таолодан берилган юксак тухфа сифатида авайлаб асраб, ардоқламоғи ва шунга яраша шукрона ва тақвода бўлишга интилмоғи лозим.\nعن معاوية رضي الله عنه قال: سمعت رسو ل الله صلى الله عليه و سلم يقول: "من يردالله به خيرًا يُفقههُ في الدّين" (رواه البخاري)\nМуовия разияллоҳу анҳудан ривоят қилинади: Мен Расулуллоҳ саллаллоҳу алайҳи ва салламнинг“Аллоҳ кимга яхшилик қилишликни ирода қилса динда фақиҳқилиб қўяди” деганларини эшитганман. (Бухорий ривояти)\n"Фақиҳ" фиқҳ илмини яхши билгувчи инсон демакдур. “Фиқҳ” эса уламоларнинг таърифларига кўра “фаҳм”, яъни ҳар бир аҳкомнинг туб моҳиятларини яхши англамоқликдур. Демак кимгаки Аллоҳ таоло яхшилик қилишликни хоҳласа динда ҳар бир аҳкомнинг моҳиятини яхши билгувчи қилиб қўяр экан.\nПайғабаримиз саллалоҳу алайҳи ва салламнинг машҳур “Илм истамоқлик ҳар бир мусулмон эркак ва муслима аёлга фарздур” деган ҳадиси шарифларини уламоларимиз шарҳлаб, қандай илмни талаб қилиш лозимлиги ҳақида ҳам китобларда баён қилганлар. Шунга кўра инсониятнинг эҳтиёжи учун зарур бўлган илмларни ўрганишлик фарзи кифоя деганлар. Яна ҳам тушунарлироқ айтадиган бўлсак ҳар бир диёрда шу юрт аҳолисининг эҳтиёжи тушадиган илмларни билгувчи инсонлар бўлишлиги лозим. Ана шунда шу юрт аҳолисининг бўйнидан ўша фарзи кифоя соқит бўлади. Акс ҳолда ҳаммалари жавобгар бўлади.\nҲар бир инсон ўз ҳаётида эҳтиёжи тушадиган ишларнинг илмини ўрганишлиги эса фарзи айн. Ким қайси соҳани эгалласа ўша соҳанинг илмини билишлиги керак. Бу эса айни ибодат эрур.\nАна энди илм талабида юрганлар ўзларининг мартабаларини қанчалик чуқур ҳис этсалар, шунчалик масъулият ҳиссини сезадилар. Бизларнинг келажагимиз бўлган бўлғуси олимлар қанчалик шарафли йўлни тутганларини билиб олсинлар.\nЗеро улар минглаб ҳамюртларининг гарданларидаги фарзни адо қилмоқдалар. Илоҳим ҳар биримизга манфаъатли илм бериб, олган илмига амал қигувчилардан айласин. Ҳолбуки “Амалсиз илм – мевасиз дарахт” деганлар.\nАсака туманидаги “Холид ибн Валид” жомеъ масжиди муаззини\n/ Сиз талаба бўлдингиз


Сенсация: Шавкат Мирзиё Жанубий Кореяга бориб, истиқболимизга нусҳа олиб келмоқчига ўхшайди. Бундан ҳам осон йўл йўқми? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n23:20 - Сенсация: Шавкат Мирзиё Жанубий Кореяга бориб, истиқболимизга нусҳа олиб келмоқчига ўхшайди. Бундан ҳам осон йўл йўқми?\nБугун Тошкент вилоятида ўтказилган видеоселекторда Шавкат Мирзиё Кореяга сафар қилишни режалаштираётганини айтиб ўтди. Табиий, гап Жанубий Корея ҳақида кетмоқда. Жумладан, у шундай деди: “Ҳозирда Корея Республикасига сафарга тайёргарлик кўряпмиз. Бу давлат раҳбарияти билан Корея инвестициясини Паркентда ташкил этиладиган эркин иқтисодий зонани ривожлантириш учун жалб этишни муҳокама қиламиз. Паркентнинг меҳнаткаш халқи буни сабр билан кутяпти”.\nПрезидент Шавкат Мирзиё Жанубий Кореяга қиладиган сафарининг санаси маълум эмас, дейди мухбиримиз. Аммо, муҳим бўлгани шуки, у Жанубий Кореяга бориб, жаннатсимон истиқболга эришиш учун демократия ва ҳақиқий бозор иқтисодига йўл очиш кераклигини кўриб келади, бизни ҳам ўша йўлга ўтказади. Тўғри, у бошқача, осонроқ йўл ҳам танлаши мумкин. Масалан, Давлат Статистика Қўмитасига ёлғончлик даражасини ошириш ҳақида буйруқ берилса, 1-2 йил ичида ҳамма кўрсатгичлар бўйича Жанубий Кореядан ҳам олинга ўтиб кетамиз.\nБуни фақат Паркент эмас, бутун Ўзбекистон орзиқиб кутаяпти.


Раҳбарлар журналистларнинг талабини кўриб қўрқиб қолди — Алишер Саъдуллаев - UzNews.uz\n3 сентября 2020 г. 734 0\nРаҳбарлар журналистларнинг талабини кўриб қўрқиб қолди — Алишер Саъдуллаев\nУнга кўра, раҳбарлар ва сиёсатчилар энди соатига 50 километрда ҳаракатлана бошлаган.\nФото: Facebook/Alisher Sadullaev\nЁшлар ишлари агентлиги директори Алишер Саъдуллаев “Hurriyat” газетаси мухбирига берган интервьюсида нега мамлакатда раҳбарлар ва журналистлар ўртасида кўринмас жарлик борлигига изоҳ берди.\nМухбирнинг қайси раҳбар билан боғланмоқчи бўлсак, роса ҳалак бўламиз. Ваҳоланки, чет эл журналистлари, ҳатто давлат раҳбаригача бемалол чиқа олишади, деган саволига қуйидагича жавоб берди:\n— Хўп, сиз олдин Иқтисод вазири ким бўлганини билганмисиз? Телевизорда ёки матбуотда кўрганмисиз? Масалан, мен ёшлигимда бирорта вазирни танимаганман. Энди саволингизга келсак. Биздан Президентимиз соатига 100 километр тезликда ҳаракатланишни талаб қилаётган бўлса, раҳбарлар ва сиёсатчилар энди соатига 50 километрда ҳаракатлана бошлади. Тушуняпсизми, вазирлар ҳали соатига 50 километрда юрибди! Ривожланган давлатлар биздан 1000 километр олдинда бўлса, Президент “1000”га қараб кетяпти, биз ҳали “50”да юрибмиз. Сиз айтаётган нарса эса э-эски машинага зўр бензинни қуйсам, машинам “учиб” кетади, дегандай гап.\nТўғри, бошида раҳбарларга матбуотга “чиқ”, “ҳисобот бер”, дейилди. Лекин журналистларнинг талабини кўриб, кўпчилик қўрқиб қолди. Мен матбуот хизматимизга келганингиз, гаплашганингизни катта ютуқ, деб ўйлайман. Яъни, сиз биляпсиз матбуот хизмати борлигини. Ваҳоланки, олдин бу каби хизмат вазифасини биз эшитмаганмиз ҳатто. Тўрт йил олдин вазирларнинг матбуот котиби кимлигини ҳам танимас эдим. Ҳозир ҳар куни интернетда Адлия вазирининг, Маданият вазирлигининг... матбуот хизмати раҳбари чиқиб, очиқ мулоқот қиляпти. Демоқчиманки, ўзгаришлар бор, фақат уни илғашимиз керак, холос, - деган агентлик директори.\n15 апреля, 09:14 1313 0\n16 апреля, 13:12 1129 0\n16 апреля, 11:32 1021 0\n16 апреля, 13:53 732 0\n16 Апреля, Пятница 287 0


Ўзбекистонлик журналист ҳимоясига Москвада норозилик намойиши ўтказилди - BBC News O'zbek\nЎзбекистонлик журналист ҳимоясига Москвада норозилик намойиши ўтказилди\nImage caption Cергей Наумов (суратда ўнгда) 12 кунлик маъмурий жазога ҳукм этилган\nЧоршанба куни Москвада ўзбекистонлик журналист Сергей Наумовнинг ҳисбга олинишига қарши норозилик пикети ўтказилди.\nУрганчлик журналист 21 сентябр куни ҳибсга олинганди.\nБир неча кун мобайнида унинг қаерда экани бораисда умуман ҳеч нарса маълум эмасди.\nКейинчалик Сергей Наумовнинг бир аёлга тегажоклиқ айби билан 12 кунлик маъмурийжазога ҳукм қилингани маълум бўлди.\nУнинг ҳамкасблари айбловлар ва ҳибсга олиш Сергей Наумовнинг ҳуқуқбонлик ва журналистик фаолиятига жазо сифатида, деб айтмоқдалар.\nБи-би-си Москвадаги пикет қатнашчиларидан бири fergananews.com ахборот вебсаҳифаси муҳаррири Даниил Кислов билан суҳбатлашди.\nКислов: Мен ҳозир айнан шу пикет қатнашчилари орасидаман. Ўнга яқин одам, "Наумовни озид қилинг! "Ўзбекистон юзингни оч", "Наумовни озод қилинг, Матёқубовани эса исловатхонага!" деган шиорларни ушлаб туришибди. Пикет "Полянка" метро сатнцияси ёнида ўтмоқда. Бу Ўзбекистон элчихонаисдан тахминан 200 метрча узоқликда. Чунки, бизнинг элчихона ўнгида пикет уюштириш учун берган аризамизга расмийлар у ерда қандайдир йўл қурилиш ишлари кетяпти, деган важда рухсат бермадилар. Лекин биз бугун бориб, у ерни текшириб кўрдик, у ерда ҳеч қандай йўл қурилиш ишлари кетаётгани йўқ. Тахминимизча, элчихона расмийлардан у ерда пикет ўтказишга рухсат бермасликни сўраган бўлса керак. Лекин элчихона ўнгида ҳозир Наумовнинг қизи Людмила якка ўзи норозилик акциясини ўтказмоқда. Чунки бир кишилик акция учун расмий рухсат сўраш керак эмас.\nБи-би-си: Ўзбекистон элчихонаси бу каби норозиликларни кўрадиларми йўқми, одатда, ҳеч қандай муносабат билдирмайдилар, сиз бу каби амалга қўл уриб нима мақсадни кўзлагандингиз?\nКислов: Биз албатта Ўзбекистон элчихонасидан муносабат бўлади, деб умид қилмаймиз. Биз Россия матбуоти ва жамияти муносабатига ва бу муаммога эътиборни тортишга умид қилмоқдамиз.\nБи-би-си: Наумовни 12 кунлик қамоқ жазосига ҳукм қилишганидан бери у ҳақда нима бирон нарса маълумми?\nКислов: Йўқ, энг ачинарлиси шуки, унинг қаердалиги ва аҳволи қандай эканлиги ҳақида ҳеч нарса маълум эмас. Уни 10 кундан буён ҳеч ким кўрмаган - на дўстлари, на яқинлари ва на ҳимоячиси. Унинг ҳимоячиси ҳибсга олиниш вақтида йўл қўйилган қонунбузарликлар ҳақида ариза билан мурожаат қила олган холос. Ҳозирда пикет қатнашчилари тарқатаётган варақаларда айнан мана шу нуқтага, Наумов ҳақида ҳозиргача ҳеч нарса маълум эмаслигига эътибор қаратилган.\nБи-би-си: Ҳибсга олиш даврида йўл қўйилган қонунбузарликлар демоқдасиз, ҳимоячиси булар ҳаиқда қаердан хабар топган, Наумов билан боғлана олганми?\nКислов: Йўқ, ҳимоячи у билан боғлана олмаган. Сўз айнан Наумовга ҳимоячи билан алоқада бўлишга рухсат берилмаётгани ҳақида, умуман ҳибсга олишу маҳкама ва ҳукм чиқаришда унга ҳимоячига эга бўлиш ҳуқуқи берилмагани ҳақида кетмоқда. Ман мен сиз билан суҳбатлашиб туриб, элчихона олдига етиб келдим, бу ерда бир тўда полиция ходимлари тушган автобус ва бир машина турибди. Беш олти полиция ходими Наумов қизи олдида туришибди.\nНаумов:Умумий пикетни у ерда ўтказиш рухсати берилмаган бўлса, полиция нима учун у ерга борибди?\nКислов: Мен полициячилар ротаси раҳбари билан гаплашдим. Унга кўра, уларни туман ҳокимлиги сўровига кўра бу ерга юборишган. Уларга бу ерда пикет ўтказиш рухсат берилмаганлигини айтиб, ҳеч қандай норозилик акцияси ўтказилмаётганига амин бўлиш учун юборишган. Улар мен билан дўстона суҳбатлашишди, мен уларга Сергей Наумов ва унинг ҳибсга олиниши тарихини айтиб бердим. Людмила Наумова элчихона тўғрисида туриб, якка ўзи норозилик акциясини давом эттирди. Унинг қўлида "Сергейни тезроқ қўйиб юборинг, у ҳеч кимга тегажоқлик қилмаган," деган шиор бор.\nБи-би-си: Сергей Наумовнинг ҳамкасблари унинг иносн ҳуқуқлари ва журналистик фаолияти учун тазйиқ остига олинганини айтишмоқда, қайси асосда бундай даъво янграмоқда?\nКислов: Бунга асосий сабаб шуки, Сергей халқаро ташкилотлар ва матбуот нашрлари учун Ўзбекистон пахта даларида болалар меҳнатидан фойдаланиш ҳақида маълумот йиғиб, мақолалар тайёрларди. Бундан ташқари Сергей маҳаллий экологик муаммоларни яхши биладиган эколог-мутахассис. Лекин албатта расмийларнинг бу каби амалига туртки берган айнан қайси қадами бўлгани бизга маълум эмас, лекин биз биламизки, Сергей Ўзбекистон ичида бўлиб туриб ҳақиқий муаммоларни ёритишга ҳаракат қилаётган кам сонли журналистлардан биридир. Расмийлар ҳозирда уни жазолаб, бошқаларга огоҳ бериб қўйиш йўлини тутишмоқда, менимча.\nЖурналист Cергей Наумов 12 кунлик маъмурий қамоқ жазосига ҳукм қилинган


05 Ôåâðàëü 2020 14:52 315\nЕвроиттифоқ Яқин Шарқдаги вазиятни барқарорлаштириш бўйича ташаббус доирасида Иордан дарёсининг Ғарбий қирғоғидаги Исроил томонидан босиб олинган Фаластин ҳудудларини тан олиш тўғрисидаги АҚШнинг таклифини қабул қилмайди. Бу ҳақда ЕИнинг ташқи ишлар ва хавфсизлик сиёсати бўйича олий вакили Жозеп Боррелнинг баёнотида маълум қилинди.\n28 январда АҚШ президенти Дональд Трамп Фаластин-Исроил можаросини ҳал қилишга қаратилган режасини эълон қилди. Ушбу режадан Фаластин ҳудудида қурилган яҳудий аҳоли масканларини Исроилники деб тан олиш, Қуддусни Исроилнинг "бўлинмас" пойтахти, Шарқий Қуддусни эса Фаластин пойтахтига айлантириш таклифи ҳам ўрин олганди.\nИсроил бош вазири Биньямин Нетаньяху бу ташаббусни қўллаб-қувватлади, Фаластин етакчиси Маҳмуд Аббос эса қатъиян рад этди.\nТуркия президенти Ражаб Тойиб Эрдўған ҳам АҚШ президенти Дональд Трамп томонидан тузилган Яқин Шарқ режасини “мутлақо қабул қилиб бўлмайдиган” деб баҳолаганди.\n"Қуддус мусулмонлар учун муқаддасдир. Қуддусни Исроилга бериш режаси мутлақо қабул қилиниши мумкин эмас. Ушбу режа фаластинликларнинг ҳуқуқларига зид келади ва Исроил томонидан Фаластинни босиб олинишини қонунийлаштиради", деди Эрдўған.\n"Белгиланган режа тинчликка хизмат қилмайди ёки ечимга олиб келмайди" – деганди Туркия раҳбари.\nЖамият 30.03.2020 380\nЖамият 29.03.2020 169\nЖамият 29.03.2020 384\nЖамият 29.03.2020 548\nЖамият 29.03.2020 481\nБизнес 28.03.2020 167\nЖамият 28.03.2020 220\nЖамият 27.03.2020 784\nДунё 27.03.2020 1506\nЖамият 27.03.2020 197\nНаманган вилояти маданий мероси 06.08.2019 2687\nНаманган вилояти маданий мероси 06.06.2019 8698\nНаманган вилояти маданий мероси 01.06.2019 27918\nНаманган вилояти маданий мероси 01.11.2018 27505\nНаманган вилояти маданий мероси 23.10.2018 66855\nНаманган вилояти маданий мероси 19.10.2018 36978\nНаманган вилояти маданий мероси 17.10.2018 50091


ШУКРОНАЛИК – НЕЪМАТЛАРНИ БАРОКАТЛИ БЎЛИШИНИНГ СИРИДИР. ЎЗБЕКИСТОН МУСУЛМОНЛАРИ ИДОРАСИ НАМАНГАН ВИЛОЯТИ ВАКИЛЛИГИ\nНеъматга шукр қилиш ўша неъматнинг зиёда бўлишига сабаб бўлади. Шукр қилмаган банда нонкўр, ношукр бўлади. Аллоҳ таоло бундай деб марҳамат қилган: “Ва Роббингиз сизга: “Қасамки, агар шукр қилсангиз, албатта, сизга зиёда қилурман. Агар куфр келтирсангиз, албатта, азобим шиддатлидир”, деб билдирганини эсланг” ("Иброҳим" сураси, 7-оят).\nАллоҳ таола марҳамат қиладики инсонлар икки тоифага бўлинади. Булар шукр қилувчи банда – Аллоҳ Субхани таолдан келаётган барча неъматларга шукр қилади, ва ношукр бандлар- Аллоҳ таола бераётган неъматлардан нолиб, ношукрлик қилаётган бандлар. Уламолар дининг ярми шукр қилишлик қолган ярми сабр қилишлик деган. Қайси бир инсонга Аллоҳ таоло неъматларини ва яхшиликларини бераётган бўлса, шукр қилмса бу одамда яхшилик йўқ. Қайси бир одамга Аллоҳ субхани таола синов берса сабр қилмаса, бу одамда ҳам яхшилик йўқ.\nҚайси бир инсон Аллоҳ таоло берган неъматларга шукр қилмаётган бўлса , у нонкўрлик қилаётган бўлади. Аллоҳ таол бизга бераётган неъматларини қанча муддатда санаб чиқсак бўлади? Ўзи санаб чиқа оламизми Аллоҳ таола берган неъматларни ? “Бу ҳақда Аллоҳ таоло Қуръони Каримда бундай деб марҳамат қилган: “Агар Аллоҳнинг неъматларини санасангизлар, саноғига ета олмайсизлар. Албатта, Аллоҳ ўта мағфиратли ва раҳмли зотдир” ("Наҳл" сураси, 18-оят).\nОддий мисол қуронда Аллоҳ атоло буғдойни бошоғини мисол қилган. Битта буғдойни ерга экилса еттита бошоқ унади ва ҳар бирида 100 тадан дон бўлади. Бизга Аллоҳ субхани таолонинг берган ва бераётган неъматлари жуда кўп ҳатто баъзиларини пул билан ўлчаб бўлмайди. Мисол учун кимни ўзининг кўзини қанчадир миқдордаги пулга алмаштирага журъати етади. Бизнинг кўзимизга оддий кўринган ҳар куни танаовул қилаётган нон маҳсулотларизга қанча буғдой дони кетканини ҳеч шубхасиз санай оламизми?\nТобеинлардан Урва ибни зубайр замонасининг билимдон кишиларидан экан. Бир куни бир улуғ зотни зиёратига ўғли билан сафарга чиқибди. У пайтлар энди ҳозигидей машиналар йўқ . Унинг ўрнига улов сифатида от, эшак ва туя сингари фойдаланилган. Сафар бошланган кундан бошлаб Урва ибни зубайрни оёғи жудда қаттиқ ўғрий бошлабди. Ва ниҳоят зиёрат манзилига етиб борганда оёғидаги ўғриқ кучлилигидан ерга ҳеч оёқ қўя олмас эканлиги учун ҳалги улуғ инсоннинг олдига кўтариб олиб киришибди. Улуғ инсон дарҳол табиб чақирибди.\nТабиб Урва ибни зубайрнинг оёғидаги касал жуда кучли эканлигини , уни фақат давоси қирқиб олиб ташлаш эканлиги , бўламаса охири ўлимга сабаб бўлишини аста тушунтирибди. Оёғини кесиб ташлашга розилик берибди аммо ойогини кесаётганда огриқ билинмаслиги учун бериладиган дориларни ичмаслигини айтибди. Оёғинининг биридан ажралишдан ташқари ўглининг от тепиб вафот этган хабарини олибди. Ва сафар зиёратидан икки оёқнинг бирисиз ва ўглисиз қишлоғига қайтибди. Сафар зиёрати ҳақида сўраганларга иккита ойўгининг иккисини эмас бирини, учта ўглининг ҳаммасини эмас бирини олган Аллоҳ таолга шукр деб айтар экан.\nБизда баъзи бир нарсалар кетиб қолса, қолган нарсага эмас фақат кетиб қолган нарсаларга қараяпмиз гўё ҳамма нарса кетиб қолгандек. Аслида бунданда ёмон бўлмаганлигига шукр қилсак, кейинг сафар бизга жуда ёмон бўлиб кўринган нарса ҳам ҳатто бўлмайди. Чунки Аллоҳ таоло неъматига шукрқилганларга, неъматининг хайрини ва барокатини янада зиёда қилади.\nЧуст тумани “ Балиқчи жоме” жоме


Автомобиль ойналарини қорайтиришга рухсат берилиши мумкин:...\nЎзбекистонда автомобиль ойналарини қорайтиришга рухсат берилиши кутилмоқда. Бу бўйича қонун лойиҳаси тайёрланган, деб хабер бермоқда «Repost».\nҲужжат матнига кўра, орқа ойнани қорайтириш 3,44 миллион сўмга, орқа ва ён ойналарни қорайтириш 6,9 миллион сўмга тушиши мумкин. Лойиҳада олд ва олд ён ойналарнинг қорайтирилиши назарда тутилмаган.\nЭслатиб ўтамиз, «Менинг фикрим» порталига жойлаштирилган транспорт воситалари ойналарини қорайтиришга рухсат берилиши таклиф этилган жамоавий мурожаат 8 кун ичида 10000дан ортиқ овоз тўплаб, Олий Мажлис палаталари кўриб чиқишга киритилган дастлабки петицияга айланганди.\nавтомобил петиция ойнани қорайтириш